Leposavić: Šest dana borbe vatrogasaca sa požarima - Kosovo Online\nLeposavić: Šest dana borbe vatrogasaca sa požarima\n16. Avgust 2021. • 21:17\nPredsednik opštine Leposavić Zoran Todić zajedno sa saradnicima i pripadnicima slovenačkog Tima za vezu i monitoring (LMT) u sastavu Кfora obišao je vatrogasce koji se već šesti dan bore sa vatrenom stihijom, koja je zahvatila brda iznad sela Lozno, Jelakce i Borčane uz administrativnu liniju sa centralnom Srbijom.\n„Vatrogasci iz vatrogasne jedinice Leposavić već pet dana uz velike napore rade na suzbijanju i gašenju požara. Od danas su im u pomoć pritekle i kolege vatrogasaci iz Severne Mitrovice, Zvečana i Zubinog Potoka. I pored nepristupačnog terena i otežanih vremeskih uslova, uspeli su da požar lokaliziju i stave ga pod kontrolu. Prioritet je da spreče da vatrena stihija stigne do pomenutih sela, ali i da ne zahvati pracele bukove šume, kao i četinarsku šumu koja je s druge strane administrativne linije u ataru opštine Кuršumlija“, navodi se u saopštenju objavljenom na Leposavić portalu na Fejsbuku .\nIstiče se da, iako je požar stavljen pod kontrolu nepovoljni vremenski uslovi, pre svega visoka temperatura i vetar promenljivog pravca zahtevaju maksimalnu opreznost kako ne bi došlo do ponovnog razbuktavanja požara, kao i to da su na terenu angažovane i građevinske mašine pomoću kojih se prave protivpožarne pruge, kako ne bi došlo do daljeg širenja vatre.\n„Кomandir vatrogasne jedinice iz Leposavića Nebojša Vukašinović istakao je da je na terenu prisutno 40 vatrogasaca koji gase i kontrolišu požar, naglasivši da zbog nepristupačnog terena vatrogasni kamioni nisu u mogućnosti da dopreme vodu što je dodatno otežalo gašenje. Po njegovoj proceni izgorelo je oko 300 hektara niskog rastinja“, dodaje se u saopštenju.\nNaglašava se da lokalna samouprava stoji na raspolaganju i čini velike napore u skladu sa svojim mogućnostima, da pomogne vatrogasnoj jedinici i da je predsednik opštine Leposavić u stalnoj je komunikaciji sa vatrogasnom jedinicom na terenu kao i sa nadležnima iz misije Кfora.\n„U slučaju pogoršanja situacije sa požarom na ovom lokalitetu sa nadležnima iz misije Кfora razmatrana je mogućnost pružanja pomoći u ljudstvu i mehanizaciji za dopremanje vode, neophodne za gašenje požara“, naglašava se u saopštenju.\nLeposavić požar KFOR Zoran Todić\nDve osobe uhapšene zbog podmetanja požara\nRegionalna policija u Prizrenu uhapsila je dve osobe osumnjičene za podmetanje požara u opštinama Prizren i Suva Reka, prenosi Koha.\nOd juna zbog izazivanja požara uhapšeno 20 osoba\nPožari još uvek aktivni u pet sela na Kosovu\nOsmani: Kosovo spremno da pomogne u gašenju požara u regionu


Uz pomoć pametnog telefona do zdravije ishrane - Život - Dnevni list Danas\nPočetna » Život » Uz pomoć pametnog telefona do zdravije ishrane\nŠta bi bilo kada bi jedna aplikacija mogla da prepozna da zbog selektivne gladi jedete nezdravu hranu i upozori vas da je ne jedete?\n0Piše: EurActiv.rs 16. oktobra 2017. 14.41\nFoto: EPA / CHRISTOPHER JUE\nIstraživači u EU rade na tome da to postane realnost za ljude sa poremećajem u ishrani. Taj poremećaj ima oko 20 miliona ljudi u EU, što godišnje košta stotine milijardi evra.\nČasopis EU za istraživanja i inovacije Horajzon (Horizon) piše da osobe sa poremećajem u ishrani obično godinama pate pre početka terapije i kad odluče da počnu, čekanje može biti dugo.\nIstraživači zato za cilj imaju da obezbede podršku za one koji čekaju, kreirajući tehnologiju za pametni telefon koji bi oni koristili pre i za vreme tretmana.\n„I drugi faktori imaju uticaja. Na primer perferkcionizam, manjak samopouzdanja, negativni komentari drugih u vezi sa ishranom, visok indeks telesne mase (BMI) u detinjstvu i ranom puberteti“, kaže Ina Bintner, klinički psihoterapeut sa Drezdenskog tehnološkog univerziteta i istraživač za zdravstveni ICare projekat koji finansira EU.\nTaj projekat pokriva razne probleme u mentalnom zdravlju a njegovi programi za cilj imaju obezbeđenje podrške u terapiji i smanjenje uticaja poremećaja u ishrani kod onih koji ga imaju, kao i kod ljudi koji vode računa o njima.\nPrema rečima Bintner, program „evriBodi plus“ (everyBODY Plus) ohrabruje pacijente da „koriste vreme dok čekaju (terapiju) tako što će sagledati sopstvenu istoriju poremećaja u ishrani, naučiti strategije koje mogu da koriste za početak posmatranja i kontrole simptoma i moći da nešto promene u ponašanju“.\nOna se nada da će kad terapija počne pacijenti biti bolje pripremljeni. „Program je osmišljen da poboljša ambulantni tretman, ne da ga zameni“, kaže Bintner.\n„Vi ken“ (WE CAN) je usmeren ka ljudima koji vode računa o obolelima od anoreksije – poremećaja u ishrani koga karakteriše smanjeno ili striktno uzimanje hrane, preterano vežbanje i veliki gubitak težine – nudeći im strategije kako da unaprede komunikaciju sa obolelima.\nDruštveni mediji i internet mogu imati negativan uticaj na ljude sa poremećajem u ishrani zbog mogućnosti da vide bilo šta i bilo kada, zbog lakoće poređenja sa „mršavim“ idealom lepote. To može biti okidač, tako da može doći do komplikacija kad se pacijentima dozvoli da se u terapijske svrhe oslanjaju na pametne telefone.\nUprkos tome, Bintner kaže da postoje brojne studije koje pokazuju da „onlajn“ samopomoć može koristiti terapiji tako što će pojedince usmeravati u dobrom pravcu, posebno ako lekar obezbedi individualne smernice.\nUsmeravanje društvenih medija i interneta uz izbegavanje vebsajtova i profila koji promovišu štetnu ishranu i naviku vežbanja mora biti deo tretmana. „Vođene intervencije su efikasnije od nevođenih“, kaže ona.\nAplikacije za tretman\nUpotrebom pametnih telefona i interneta, projekat „NjuIt“ (NewEat), koji finansira Evropski istraživački savet, za cilj ima razumevanje anoreksije i bulimije uzrokovanih nervozom (preterano jedenje i onda čišćenje povraćanjem ili laksativima).\nFaktori za prestanak ovih poremećaja uključuju ograničenu ishranu u vidu dijete – ljudi sa anoreksijom imaju visoko restriktivno ponašanje u vezi sa jelom, dok gojazni ljudi ili oni sa poremećajem prejedanja imaju mala ograničenja. Uz to, ove grupe pokazuju različite nivoe selektivne gladi i emocionalnog jedenja (jedenje kao odgovor na emocije umesto na glad).\n„Pokušavamo da nađemo ranije uzroke prejedanja. Oni bi olakšali intervenciju pre nego što se i dogode“, Julija Rajhenberger, istraživačica sa Univerziteta u Salcburgu.\nJedna od „NjuIt“ studija kaže da je selektivna glad najizraženija danju – glad se pojačava oko podne ili u vreme večere, praveći šablon u obliku slova M, kaže Rajhenberger. Tako ljudi biraju zdraviju hranu kao što je voće ujutru, ali kasnije preko dana žele nezdravu hranu kao što su slatkiši.\n„NjuIt“ istraživači napravili su aplikaciju za pametni telefon za koju se nadaju da će pomoći u terapijskom procesu i mada je to trenutno istraživačko sredstvo, nadaju se da se primena proširi u budućnosti. „NjuIt“ studija sada dnevno istražuje odnos između stresa i preteranog konzumiranja hrane kod pacijenata sa poremećajem ishrane i konteksta u kojem do poremećaja dolazi.\nAplikacija „PsiDiari“ (PsyDiary) se trenutno bavi manjim intervencijama. U prethodnoj studiji kod zdravih osoba, Rajhenberger je otkrila da određena ponašanja, kao stres i emocije imaju uticaj na uzimanje hrane.\n„Ono što bi bilo idealno je da se kreira aplikacija koja prepoznaje situacije u kojima osoba ima jaku potrebu da jede i pod pritiskom jede nezdravu hranu, a pametni telefon vam pošalje signal da bi trebalo da pojedete nešto drugo – savet koji bi vam pomogao da prevaziđete situaciju“, kaže Rajhenberger.\nNa kraju, oba projekta imaju za cilj da unaprede efikasnost tretmana poremećaja u ishrani – „Kreiranjem ‘onlajn’ verzija dodataka ovih (već) efikasnih tretmana, nadamo se da ćemo povećati njihov domet i time njihov uticaj na javno zdravlje“, rekla je Bintner.\nIshrana, Mobilni telefon\nPrirodnim moćima do savršenog izgleda!


Međunarodna konferencija o istorijskom revizionizmu | Autonomija\nMeđunarodna konferencija o istorijskom revizionizmu\nCilj konferencije da se ukaže na problem falsifikovanja istorije u Srbiji\nMeđunarodna konferencija “Politička upotreba prošlosti: Istorijski revizionizam na postjugoslovenskom prostoru” biće održana u Novom Sadu 1. i 2. decembra, najavili su danas organizatori iz Alternativne kulturne organizacije (AKO) iz Novog Sada.\nPredstavnik te organizacije Daško Milinović rekao je za Autonomiju da je cilj konferencije da se ukaže na problem “falsifikovanja istorije u Srbiji”.\n„Ovde se ne radi o ideološkom sukobu među istoričarima, već želimo da naglasimo da je istorija kao nauka ugrožena ovakvim delovanjem. Važno je da istoričari koji se profesionalno bave ovim poslom pokušaju da pronađu neko rešenje”, rekao je Milinović.\nOn je dodao da se u Srbiji danas postavlja pitanje da li se može verovati istoričarima, jer se prekrajanje istorije dešava čak i na dnevnoj bazi i ocenio da savremeni revizionizam nije zasnovan na dokumentima, već se koristi u političko-ideološke svrhe.\n“Kod nas danas postoji fenomen estradizacije svega pa i istorije, a samim tim dolazi do devalvacije ove nauke i pojava koje istorija ne poznaje kao što su ‘oralni istoričari’”, rekao je Milinović.\nNa konferenciji će učestvovati više od 20 istoričara među kojima su i Dubravka Stojanović, Ranko Končar, Đokica Jovanović, a najavljeni su i gosti iz inostranstva.\nKonferencija će biti održana u Skupštini Vojvodine,


► Rudari Trepče stupili u štrajk\nTo je za radio Slobodna Evropa izjavio Gani Osmani iz Sindikata radnika ovog preduzeća.\n"Rudari štrajkuju. Postoje tri glavne tačke ili zahtevi rudara. Plate treba da budu isplaćene do 11. novembra, a mi još uvek nismo primili platu, hrana je veoma loša, dok rudari nisu dobili radne rukavice, čizme", izjavio je Osmani.\nPrema njegovim rečima, štrajk će se nastaviti sve do ispunjavanja zahteva rudara.\nRudari u Trepči kažu da je kompanija u teškoj finansijskoj situaciji zbog lošeg upravljanja.\nTrepča je Akcionarsko društvo u kojem je 80 procenata akcija u vlasništvu Vlade Kosova, dok je 20 procenata u vlasništvu zaposlenih u preduzeću i bila je među najvećim kompanijama u bivšoj Jugoslaviji.\nVulin: Priština želi da administrativna linija bude granica\nMinistar odbrane Aleksandar Vulin izjavio je danas da Priština želi da se kosovska policija nađe na administrativnoj liniji kako bi rekla da je to granica, što bi predstavljalo bezbednosnu...\nKuburović: Nećemo odustati od poternica protiv pripadnika OVK\nMinistarka pravde Nela Kuburović izjavila je da Srbija neće nikada odustati od procesuiranja ratnih zločina koje su pripadnici Oslobodilačke vojske Kosova počinili (OVK ) nad srpskim i...


Ostali sportovi - Lovno streljaštvo: Jovan Štrban i ekipa Jabuke pobednici „Kupa Pančeva 2018“\nLovno streljaštvo: Jovan Štrban i ekipa Jabuke pobednici „Kupa Pančeva 2018“\nNapisano u kategoriji Ostali sportovi, 24 septembra, 2018\nU Pančevu je prošlog vikenda održano finale „Kupa Pančeva 2018“ u lovnom streljaštvu. Učestvovalo je 11 ekipa sa preko 70 takmičara. Svi takmičari su spremni za veliko finale, bod razlika je mala među plasiranima zato su svi takmičari spremni i svoje nišane izoštrili kako bi osvojili ovogodišnji „Kup Pančeva“.\n„Zanimljivo je i to da se u finalu gađalo 25 „golubova“ što je dalo dodatnu neizvesnost samom finalu. Svi turniri su prošli u najboljoj organizaciji sa visokim ocenama i dobrim odzivom strelaca, gde je pokazana i oštro oko samih učesnika što dokazuju i rezultati“\n– istakao je Aleksandar Najdanović predsednik sekcije za lovno streljaštvo l.U Pančevo.\nTakmičari su se smenjivali na vatrenoj liniji, raspoređeni po 6 u bateriji, brojna publika koja je pratila takmičenje ispratila je svaki pogodak. Rezultati su sabrani i na kraju su proglašeni najuspešniji za ovu godinu. Predsednik lovačkog udruženja Milan Dozet zahvalio se svim učesnicima i dodao da smo za ovu godinu pored sređivanja i uređenja strelišta nabavili profesionalnu mašinu i time obezbedili viši nivo takmičenja. On je uručio prelazni pehar i medalje za pobednike ovogodišnjeg takmičenja „Kup Pančeva 2018“.\n2.Banatski Brestovac 1\n3.Banatski Brestovac 2\nOdličan uspeh „Dinama“ na Kupu Pančeva 2018“\nProglašeni najbolji sportisti grada Pančeva u 2018.godini\nLetnje Masters prvenstvo Srbije u znaku Sparte


Za sedam godina u Rasinskom okrugu u stečaj otišlo sto firmi - KruševacGrad\nDa su tokom prethodnih godina propadale, odnosno u stečaj odlazila ne samo velika i svima poznata već i mala preduzeća, privatne radnje, trgovine, pokazuju podaci\nAgencije za licenciranje stečajnih upravnika. Prema njihovoj evidenciji u Rasinskom okrugu je od 2009. do danas u stečaju završilo sto preduzeća različite vlasničke strukture – od privatnih, preko akcionarskih društava do društvenih i državnih firmi, a taj postupak je okončan u manje od polovine.\nKonkretno, u stečaj je u Kruševcu u pomenutom periodu otišlo ukupno 68 firmi, aleksandrovačkih je 11, bruskih 9, onih koje su poslovale na području opštine Trstenik 6, a iz Ćićevca 4. U neslavnoj statistici najbolji je Varvarin sa čijeg područja su samo dva preduzeće završila u stečaju, mada treba imati u vidu i to da je reč o jednoj od tri manje opštine u našem Okrugu.\nStečaj je u toku u nešto više od polovine, odnosno u 54 preduzeća, zaključen je u njih 38, obustavljen u šest slučajeva, dok je reorganizacija pokrenuta tek u dve firme.\nPodaci iz januara, kojima raspolaže Agencija za licenciranje stečajnih upravnika, pokazuju da u Srbiji ima ukupno 2.062 aktivna stečajna postupka. Prema toj evidenciji do 15. januara ove\ngodine zaključeno je 3.233 stečajnih postupka – do 2008. godine 291 postupak, u toj godini 197 postupaka, u sledećoj 165 postupaka, u 2010. godini 319 postupaka, u 2011. godini 510 postupaka, u 2012. godini 639 postupaka, u 2013. godini 475 postupaka, u 2014. godini 347 postupaka, a u 2015. godine 290 postupaka.\nPrema podacima Agencije za licenciranje stečajnih upravnika, ukupno prosečno vreme trajanja za 5847 stečajnih potupaka je: 2 godine, 7 meseci i 7 dana, a posmatrani su aktivni, obustavljeni i zaključeni stečajni postupci.\n31.05.2022 0 384\n18.05.2022 0 340\n26. juna 2022., 10:40


Uskoro premijera pesme grupe Hurricane – „Loco Loco“ za Evrosong – Objektivni\nPočetna/Paparazzo i Showbiz/Uskoro premijera pesme grupe Hurricane – „Loco Loco“ za Evrosong\nUskoro premijera pesme grupe Hurricane – „Loco Loco“ za Evrosong\nGrupa „Hurricane“, prošlogodišnje pobednice Beovizije, predstavljaće Srbiju i ove godine na Pesmi Evrovizije. Obožavaoci takmičenja prošle godine pevali su „Hasta la vista“ i navijali za našu grupu, a sada neće moći da zaborave još jednu reč na španskom jeziku – „Loco Loco“ biće pesma Srbije za „Pesmu Evrovizije“ 2021.\nNemanja Antonić je autor prošlogodišnje pobedničke pesme na Beoviziji. Navodi da je „rad na ovakvoj pesmi projekat koji se radi u fazama, i to je suština celog timskog rada. Od grupe ‘Hurricane’ se očekuje određeni format, što ćemo i realizovati, ali sa idejom da ostavimo još bolji utisak i još hitičniju pesmu“.\nPremijera pesme i spota grupe „Hurricane“ za „Pesmu Evrovizije“ 2021. očekuje nas početkom marta.\nOvim estradnim zvezdama je zabranjen ulaz u Srbiju!\nNišlije dan posle meča ostaju u St.Petersburgu\nRoker se sudario kod tržnog centra, nastao kolaps u saobraćaju\nGradonačelnik Beograda raspisao konkurs!DOBIJA SPOMENIK U PRESTONICI?!\nFanovi kupuju kuću Luni Djogani i bebi?!


Bivša direktorka Muzeja u Leskovcu priznala da je nezakonito menjala ugovore radnicima\nNakon mnogobrojnih radnika koji su zbog nezakonitih ugovora i mobinga bivše direktorke Mire Ninošević tužili leskovački Muzej i dobili te sudske sporove vredne 3 miliona dinara, protiv bivše direktorke te kulturne ustanove privatne tužbe podnela su i dva radnika koji su je optužili da je menjala njihove ugovore, smanjila im platu i pomerila ih sa radnih mesta za koje su stručni. Pošto je priznala krivicu, leskovačko Osnovno javno tužilaštvo naložilo je Ninošević da u humanitarne svrhe uplati 50.000 dinara.\nPrema zvaničnim podacima do kojih su Južne vesti došle, od 2011. godine do prošlog februara pred Osnovnim sudom u Leskovcu podneto je čak 77 tužbi radnika, a najčešći razlozi za tužbe bili su nezakoniti aneksi ugovora, ali i mobing bivše direktorke Mire Ninošević.\nMnogi radnici pomerani su sa svojih radnih mesta na neka za koja nisu stručni, ali i sa nižim koeficijentom i manjom platom. Dvojica njih rešili su da zbog dešavanja iz 2019. godine pokrenu privatnu tužbu protiv tadašnje direktorke. U januaru ove godine Ninošević je priznala krivicu, a Osnovno javno tužilaštvo donelo je rešenje da kaznu od 50.000 dinara uplati u humanitarne svrhe i to u narednih 5 meseci. Bivša direktorka kažnjena sa 50.000 dinara; foto: prinstkrin\nIz krivične prijave proizilazi da se osumnjičena dana 23. 4. 2019. godine svesno nije pridržavala zakona i time oštetila dvojicu radnika i uskratila prava koja im pripadaju. Ona je oštećenima dostavila nove ponude za zaključenje ugovora o radu i zaključila nove anekse ugovora kojima su isti sa radnih mesta saradnika za kulturno-obrazovnu delatnost i protokol, zvanjem kustosa i utvrđenim koeficijentom za obradu plate od 17,30 premešteni na radna mesta koja ne odgovaraju njihovim stručnim spremama i i radnim sposobnostima - stoji u sudskom rešenju.\nNjima su ukinuta zvanja kustosa i umanjeni koeficijenti za obračun i isplatu plata.\nNinošević priznala krivicu; foto: prinskrin;Za razliku od prošlog puta kada nije želela da komentariše optužbe zaposlenih, nakon brojnih poziva novinara Južnih vesti, Ninošević se javila porukom samo da trenutno nije u Srbiji.\nBivšu direktorku Miru Ninošević radnici su optužili ranije i da je sklapala sumnjive ugovore sa advokatima, a kada su novinari Južnih vesti istraživali broj tužbi, Ninošević o tome nije želela da govori, već je tada tražila da se piše o nagradama, projektima i lepim stvarima u kojima učestvuje leskovački Narodni muzej.


Beta 23. juna 2021. 19:00\nPremijeri Severne Makedonije i Albanije, Zoran Zaev i Edi Rama, ocenili su danas u Skoplju da „EU ima problem“, te još jednom nije uspela da donese pravu odluku – da počne pregovore o prijemu Albanije i Severne Makedonije u EU, i poručili da Brisel „mora da nadje rešenje“ za to.\nNa zajedničkoj konferenciji za novinare Zaev je rekao da „velika vizionarska ideja ujedinjene Evrope danas ima problem, a problem je sama Evropska unija“.\n„Brisel nam je poručio da EU nije uspela da nadje način da obezbedi zasluženu integraciju Zapadnog Balkana (u svoje redove). E, to je problem. To što 26 zemalja članica EU ne uspeva da spreče blokadu jedne zemlje članice (Bugarske) – to je problem Evrope koji je izazvala sama EU“, rekao je Zaev novinarima tokom Prvog ekonomskog foruma u Skoplju.\nPremijer Severne Makedonije je ocenio da je „EU ponovo razočarala“ time što nije zakazala prvu medjuvladinu konferenciju da bi time i počeli pregovori o prijemu Severne Makedonije i Albanije.\n„Bez obzira na to koliko smo bili svesni i očekivali odluku EU da ne zakaže prvu medjuvladinu konferenciji sa Severnom Makedonijom i Albanijom, to je ipak veliko razočaranje, ali i ogroman neuspeh za politiku proširenja EU, a to je i loša poruka za ceo region“, rekao je Zaev.\nAlbanski premijer Edi Rama je rekao da smatra isto što i Zaev, i da je EU „još jednom podbacila“, ali da će se ipak napredovanje njihovih zemalja nastaviti, i da neće zavisiti samo od stava EU prema Zapadnom Balkanu.\n„Šta god da se desi, šta god da se odluči u Briseli, mi ćemo ostati posvećeni jačanju ekonomije da bismo povećali blagostanje naših naroda i sačuvali svoje dostojanstvo“, rekao je Rama i istakao da sve zemlje regiona moraju „da budu spremne da guraju napred“.\nZaev je podsetio da je prošle sedmice bio u Sofiji „otvorenog srca i spreman za pozitivno rešenje“, a pre njega je tamo bio Rama, ali da, „i pored svih dobrih namera, bugarske kolege nisu skupile hrabrost da odobre pregovore sa Severnom Makedonijom i Albanijom“.\nSeverna Makedonija, istakao je Zaev, „smatra da nije u duhu dobrosusedskih odnosa glas Bugarske da ne odobri pregovarački okvir, nasuprot jednoglasnog stave svih ostalih 26 zemalja EU“.\nZaev je rekao da je stav Skoplja jasan, da smatra da evrointegracija ne sme biti talac bilateralnih pitanja i da pregovori sa EU ne smeju da se pretvore u pregovore s Bugarskom, ali da će biti uporan da nadje rešenje bilateralno, sa Sofijom.\n„Naš napredak u EU integraciji prvenstveno treba da zavisi od reformi povezanih s poglavljima, s propisima EU i s postizanjem evropskih standarda. Upravo zato smatramo da u pregovore ili u okvir (za pregovore) ne treba da se unose bilateralna pitanja. To je opasan presedan i to je stav koji dele sve ostale članice EU“ – sem Bugarske, rekao je premijer Severne Makedonije.\nZaev je istakao da je „jednostavno nemoguće da makedonski nacionalni identitet bude predmet pregovora“ i dodao da je Skoplje „pokazalo hrabrost i iskrenu volju za rešavanje bilateralnih odnosa (s Bugarskom) uz uzajamno poštovanjem nacionalnog dostojanstva“.\n„Alarm je upaljen: evropske vrednosti su dovedene u pitanje, a to su i vrednosti za zemlje-kandidate. Evropski lideri moraju da obavezno uzmu u obzir da beskrajno čekanje i razočaranje neminovno otvara vrata i ohrabruje evro-skeptike. Upravo zato EU mora da nadje formulu kako da održi reč i nastavi širenje na Zapadan Balkan. Još dajemo šansu tom procesu. Severna Makedonija je Evropa, Albanija je Evropa, Balkan je Evropa!“ , rekao je Zaev.


Delegacija KSBiH kod Izetbegovića: Reprezentacija će uskoro biti u evropskom vrhu | Faktor.ba\nDelegacija KSBiH kod Izetbegovića: Reprezentacija će uskoro biti u evropskom vrhu\nObjavljeno: 20.03.17 u 16:02 0\nČlan Predsjedništva BiH Bakir Izetbegović primio je delegaciju Košarkaškog saveza BiH, te su razgovarali o aktuelnoj situaciji u KSBiH.\nDelegacija KSBiH kod Izetbegovića\nPredstavnici Košarkaškog saveza BiH, na čelu s predsjednikom Aleksandrom Fulurijom, informirali su člana Predsjedništva BiH Bakira Izetbegovića o određenim izazovima s kojima se nova uprava Košarkaškog saveza BiH suočila po preuzimanju dužnosti, te iznijeli određene prijedloge u pravcu prevazilaženja teške materijalne situacije koja je u većini naslijeđena.\nI pored trenutne materijalne situacije, delegacija Košarkaškog saveza BiH nije krila optimizam u pogledu budućnosti bh. košarkaške reprezentacije koja će prema njihovom mišljenju, u narednih nekoliko godina, zauzeti mjesto u evropskom vrhu.\nIzetbegović je dao punu podršku radu Košarkaškog saveza BiH i pohvalio njihove dosadašnje napore na prevazilaženju trenutne situacije, naglasivši da postignuti rezultati košarkaške reprezentacije BiH trebaju predstavljati dovoljan motiv institucijama na svim nivoima da im osiguraju značajniju materijalnu podršku.\nPored predsjednika Aleksandra Fulurije u delegaciji Košarkaškog saveza BiH bili su i sastanku prisustvovali generalni sekretar Dubravko Barbarić, te član Upravnog odbora Saveza Sejo Bukva, saopćeno je iz Predsjedništva BiH.\nTagovi: bakir izetbegović ksbih reprezentacija


Poverenik Šabić pokazao kako se bori za primenu evropskih standarda - EU Delegacija u Srbiji\n„Evropska unija je u svojim redovnim izveštajima uvek pozitivno ocenjivala rad institucije Poverenika a takodje je podržala i razvoj kancelarije putem IPA projekata koji su uspešno implementirani i omogućili prenos iskustava i ekspertize iz zemalja članica EU. Nivo stručnosti Poverenikovog tima danas čini ga pouzdanim partnerom njegovih evropskih kolega“, rekao je Devenport.\n„Drago nam je da je veliki trud gospodina Šabića i njegovih saradnika prepoznat od strane građana Srbije. O tome koliko su bili uspešni u svom radu mislim da najbolje govori poverenje građana koji se u velikom broju obraćaju nezavisnim insitucijama tražeći zaštitu svojih prava“, dodao je ambasador EU.\n„Možda su ovi rezultati mogli da budu i bolji“, rekao je Devenport, ističući da rad Poverenika „nije uvek nailazio na razumevanje i nije uvek bio praćen komplementarnim aktivnostima drugih institucija i organa, od čijih je akata zavisila efektivna primena zakona i preporuka Poverenika“.\nOn je podsetio na neke od preporuka iz redovnog Izveštaja Komisije o napretku Srbije u procesu približavanja Uniji: „potrebno je osigurati usklađenost sa pravnim tekovinama EU i obezbediti dovoljne finansijske i kadrovske resurse Povereniku za informacije i zaštitu podataka o ličnosti“.\nOn je istakao da je Šabić imao važnu ulogu u pripremi novog Zakona o zaštiti podataka o ličnosti i istakao značaj donošenja ovog propisa.\n„Očekujemo da nadležno Minsitarstvo (pravde) bez odlaganja pristupi izradi predloga zakona i preduzme mera za njegovo hitno usvajanje“, rekao je Devenport.\nPrema njegovim rečima, Evropska Unija će i dalje budno pratiti ovu oblast, posebno u vezi sa pripremom Akcionog plana za poglavlje 23, kao jednog od najkompleksnijih i najvažnijih poglavlja u pregovorima o članstvu u EU.\n„Poverenik i njegov tim, kao i sve nezavisne insitucije su naši važni sagovornici u ovom procesu tako da očekujemo još intenzivniju komunikaciju u narednoj godini“, zaključio je Devenport.


Energetska obnova porodičnih kuća: Zaprimanje prijava počinje 1.septembra - Radio Borovo 100,7 FM\nNakon što je Fond za zaštitu okoliša i energetsku efikasnost 25. juna raspisao javni poziv za za energetsku obnovu porodičnih kuća, zaprimanje prijava će službeno započeti 1. septembra. U Fondu je osigurano 203 miliona kuna, pri čemu pojedino domaćinstvo maksimalno može dobiti do 204 hiljade bespovratnih kuna, objavilo je Ministarstvo prostornog uređenja, graditeljstva i državne imovine.\nProgramom će se sufinansirati nekoliko aktivnosti pa će građani moći dobiti do 60 odsto bespovratnih sredstava za mere kojima će se povećati toplinska zaštita svih elemenata vanjske ovojnice grejanog prostora. To uključuje energetsku obnovu vanjskog zida, stropa, poda, krova, u smislu potrebne opreme i radova vezanih uz povećanje toplinske zaštite, uključujući naprimer hidroizolaciju, zamenu konstrukcijskih elemenata krova i slično.\nTakođe, sufinansiraće se zamena stolarije ovojnice grejanog prostora novom te celovita energetska obnova, koja podrazumeva kombinaciju mera na vanjskoj ovojnici i ugradnje sistema za korištenje obnovljivih izvora energije, kao što su sistemi sa sunčanim toplinskim pretvaračima, kotlovi na drvnu sečku/pelete, dizalice topline, kao i fotonaponski sistemi za proizvodnju električne energije za vlastitu potrošnju.\nNovost od ove godine je i način prijave te će se za sredstva biti moguće prijaviti isključivo putem sistema za e-Prijave na javne pozive Fonda. Za prijavu je potrebno pripremiti elektronske verzije (scanove) dokaza o prebivalištu, vlasništvu i zakonitosti građevine, ponudu izvođača, kao i ostalu dokumentaciju koja se navodi u tekstu javnog poziva.\nPrevious Previous post: Info plus, 19. avgust 2020.\nNext Next post: U VSŽ 13 novoobolelih, jedna osoba preminula


NSinfo: Ћирилица će imati prednost u odnosu na latinicu\nЋирилица će imati prednost u odnosu na latinicu\nVlada Srbije formiraće savet za srpski jezik čiji će posao biti da\nbrine o poštovanju službene i javne upotrebe ćiriličnog pisma, pišu Novosti.\nSavet će imati devet članova koji će se, paralelno sa Odborom za standardizaciju srpskog jezika starati o normiranju, negovanju, unapređivanju i zaštiti službenog jezika i matičnog pisma. To su novine koje je Ministarstvo kulture predložilo Vladi Srbije, a koje bi trebalo da se primene izmenom i dopunom Zakona o službenoj upotrebi jezika i pisama.\nPropisano je da Savet bude formiran šest meseci nakon usvajanja izmenjenog zakona.\nCelokupna komunikacija državnih, pokrajinskih i organa lokalne samouprave moraće da bude na srpskom jeziku, ćirilicom. Isto važi i za obrazovne i naučne ustanove i medije čiji je osnivač država, koji imaju državni kapital, kao i za elektronske medije sa nacionalnim, regionalnim i lokalnim frekvencijama. Ćirilica će biti obavezna i za sva javna preduzeća i ustanove i preduzeća sa većinskim državnim kapitalom, kao i profesionalna i strukovna udruženja koja predstavljaju svoju oblast na nacionalnom i međunarodnom nivou.\nizvor: Tanjug, Novosti, agencije, foto: NSinfo, ilustracija


12.01.2020 u 19:05\nHezbolah: Ovo je samo početak osvete\nBEJRUT - Lider libanske militantne grupe Hezbolah hasan Nazralah izjavio je da je iranski napad na dve američke vojne baze u Iraku samo početak osvete jer je SAD ubila iranskog generala Kasema Sulejmanija. On je napad balističkim raketama opisao kao šamar Vašingtonu, sa ciljem slanja poruke, prenosi AP. Kako je rekao, takav napad je samo prvi korak ka tom putu, koji će obezbediti povlačenje američke vojske iz regiona. „Amerikanci moraju da pomere svoje baze, vojnike, brodove i službenike iz našeg regiona. Govorimo o početku faze, o novoj borbi, a o novoj eri u regionu”, rekao je on. Nasralah je pohvalio Sulejmanija zbog podrške Hezbolahu i dodao da je svet drugačije mesto posle Sulejmanijeve smrti, a ne bezbedno mesto, kako su rekli američki zvaničnici. Kako se navodi,\n11.01.2020 u 20:27\nPorodicama poginulih u padu aviona u Iranu po 8.500 dolara odštete\nKIJEV – Ukrajinski premijer Oleksij Gončaruk izjavio je danas da će Ukrajina platiti odštetu od po 200.000 grivni (oko 8.500 američkih dolara) svakoj od porodica žrtava nesreće aviona „Jukrejnijan internešenel erlajnsa” u Teheranu. Gončaruk je rekao da će ukrajinska avio-kompanija isplatiti odštete porodicama članova posade poginulih u nesreći njenog „boinga 737-800”. Kako prenosi Rojters, portparol avio-kompanije nije bio dostupan za komentar izjave ukrajinskog premijera, prenosi Tanjug. Gončaruk je dodao i da ukrajinske diplomate rade u cilju dobijanja odštete za žrtve nesreće od iranskih vlasti. Teheran je ranije danas priznao da je iranska vojska greškom oborila ukrajinski avion, odmah po poletanju sa teheranskog aerodroma, usmrtivši svih 176 putnika i članova


Dvadeset tri godine od otmice rudara kopa Belaćevac GracanicaOnline.Info\nDvadeset tri godine od otmice rudara kopa Belaćevac\n22. juna 2021. 2 min read\n“Danas se navršavaju dvadeset tri godine od otmice srpskih rudara, koje su albanski teroristi prisilno odveli iz fabričkog kruga ugljenokopa `Belaćevac` Termoelektrane `Obilić` na Kosovu i Metohiji”, saopštila je Kancelarija za KiM.\nNa današnji dan, pre dvadeset i tri godine u ranim jutarnjim satima oteti su: Dušan Ađančić, Pera Ađančić, Zoran Ađančić, Mirko Buha, Dragan Vukmirović, Filip Gojković, Miroslav Trifunović, Srboljub Savić i Božidar Lempić i oni nikada nisu pronađeni, a njihove porodice i dalje vape za istinom. Samo mesec dana ranije, 14. maja 1998. godine, kidnapovan je Žarko Spasić, vozač u rudniku „Belaćevac“.\n“Otmica belaćevaćkih rudara označila je početak masovnog stradanja srpskog civilnog stanovništva na Kosovu i Metohiji. Vinovnici ovog zločina nisu pronađeni i privedeni pravdi, a niko od predstavnika međunarodnih organizacija i privremenih institucija na Kosovu i Metohiji nije ponudio odgovore o sudbini srpskih rudara i mnogih drugih naših stradalih sunarodnika”, navodi se u saopštenju Kancelarije.\nIz Kancelarije napominju da umesto istine o nestalima, “danas na Kosovu i Metohiji suočavamo sa pojačanim pritiscima i sve učestalijim napadima na srpsko stanovništvo, povratnike, hodočasnike, sveštenike i sa sistematskim sprečavanjem otkrivanja masovnih grobnica sa srpskim žrtvama zločina albanskih ekstremista”.\n“Beograd će nastaviti da poštuje međunarodno pravo i pravdu i da traga za kompromisima u rešavanju kosovsko-metohijskog pitanja, ali i da se sa bolom i pijetetom seća svojih stradalih sunarodnika. Čuvanjem sećanja i rasvetljavanjem zločina i sudbine nestalih lica, otvara se put procesu pomirenja u region”, zaključuje se u saopštenju Kancelarije.\n“Kidnapovani samo zato što su Srbi”\nRadnici površinskog kopa “Belaćevac“ nisu učestvovali u oružanim sukobima niti su bili naoružani, već su kidnapovani sa svojih radnih mesta samo zato što su bili Srbi, saopštila je Koordinacija srpskih udruženja porodica nestalih, ubijenih i poginulih lica sa prostora bivše Jugoslavije\n“Kidnapovanje radnika sa kopa ‘Belaćevac“, prvo je u nizu masovnih kidnapovanja Srba na Kosovu i Metohiji od strane pripadnika terorističke tzv. Oslobodilačke vojske Kosova, koja su usledila tokom naredne dve i po godine, kada je kidnapovano preko 1000 Srba i nealbanaca, a o sudbini njih 568 još uvek se ništa ne zna”, navodi se u saopštenju.\nSrpska koordinacija u ime porodica nestalih na prostoru Kosova i Metohije, s ogorčenjem i protestom, podseća da do danas niko nije odgovarao za zločin u Belaćevcu, kao ni za brojne druge ratne zločine, koji su kako navoide, “pripadnici tzv. Oslobodilačke vojske Kosova, počinili nad nevinim srpskim i nealbanskim žrtvama na Kosovu i Metohiji”.\n“Zahtevajući pravdu za otete i ubijene Srbe i nealbance na Kosovu i Metohiji, po ko zna koji put apelujemo da nadležne pravosudne institucije zločince privedu pravdi”, zaključuje se u saopštenju.\nTags: otmice rudara kopa Belaćevac\nPrevious Hrvatski vojnici pridružili su se Misiji KFOR-a na Kosovu\nNext Di Majo u Prištini: Kosovo ispunilo sve uslove za liberalizaciju viznog režima\nPortparol KPS: Zalutali metak, a ne bomba na Jarinju\nPet žalbi na neregularnost glasanja do 18 časova\n18. oktobra 2021., 03:12


Danas je 25 godina od potpisivanja Dejtonskog sporazuma - Politički.rs\nDanas je 25 godina od potpisivanja Dejtonskog sporazuma\nSporazum kojim je BiH ustrojena kao država 14. decembra u Jelisejskoj palati potpisali su predsednici Bosne i Hercegovine Alija Izetbegović, Hrvatske Franjo Tuđman i Srbije Slobodan Milošević.\nPotpisivanju sporazuma u Parizu prisustvovali su i tadašnji američki predsednik Bil Klinton, generalni sekretar UN Butros Butros-Gali, predsednik Francuske Žak Širak, britanski premijer Džon Mejdžor, generalni sekretar NATO Havijer Solana, nemački kancelar Helmut Kol, ruski premijer Viktor Černomirdin, kao i švedski premijer Karl Bilt, koji je bio kopredsjedavajući mirovne konferencije u ime EU.\nSporazum je postignut i parafiran 21. novembra 1995. u američkom gradu Dejtonu posle tronedeljnih pregovora u kojima su učestvovali predsednici BiH, Srbije i Hrvatske, Alija Izetbegović, Slobodan Milošević i Franjo Tudjman sa amerčkim diplomatom Ričardom Holbrukom.\nBeta, Foto: Printscreen/ YouTube\n28/09/2021DRUŠTVOIzvor: RTV\tPoslodavci koji u narednoj školskoj godini žele da se uključe u model dualnog obrazovanja u Srbiji od juče mogu da se prijave putem specijalizovanog veb portala Privredne komore Srbije (PKS) http://portal.dualnoobrazovanje.rs, saopštila je Privredna komora. Navodi se da je poziv otvoren do 30. novembra, a svi zainteresovani mogu na portalu da kreiraju profil kompanije i na jednostavan način podnesu prijavu. PKS je najavila da se od sledeće školske 2022/2023. godine u ponudi po dualnom modelu očekuje i sedam novih profila: elektrotehničar telekomunikacija, rukovalac poljoprivredne mehanizacije, kulinarski tehničar, vodoinstalater, tehničar industrijske robotike, galanterista i izrađivač hemijskih proizvoda. Đaci koji žele da se školuju po dualnom modelu moći će da biraju ukupno 59 obrazovnih profila. “Po dualnom modelu u Srbiji se trenutno školuje 8.000 učenika u 150 škola i u oko 700 kompanija. Prema poslednjim raspoloživim podacima, dualno obrazovanje u Srbiji čini pet procenata celokupnog srednjeg stručnog obrazovanja. Najatraktivniji su profili bravar-zavarivač, tehničar mehatronike, tehničar za kompjutersko upravljanje (CNC) mašina i modni krojač, a među pionirima dualnog obrazovanja u Srbiji izdvajaju se kompanije Tifani, Merkator S, Agromehanika, Inmold, Energotehnika Južna Bačka i Elektromontaža Kraljevo”, rekla je rukovodilac Centra za edukaciju, dualno obrazovanje i obrazovne politike PKS-a Mirjana Kovačević. Napomenula je da je dualno obrazovanje model srednjeg stručnog obrazovanja tokom koga se praktično znanje stiče u školi a praktično u odabranoj kompaniji, u nekim slučajevima već od prve godine školovanja. Kovačevićeva je rekla da prilikom prijavljivanja za dualno obrazovanje poslodavci podnose izjavu o spremnosti za uključivanje u dualno obrazovanje i zahtev za akreditaciju. Prateću dokumentaciju za akreditaciju poslodavci dostavljaju najkasnije do 15. decembra, elektronskim putem na mejl: obrazovanje@pks.rs ili na adresu Privredne komore Srbije, Resavska 13-15, Beograd. Sve prijave koje sadrže potpunu dokumentaciju biće objedinjene u Plan potreba privrede koji PKS dostavlja Ministarstvu prosvete, nauke i tehnološkog razvoja. Konačnu odluku o strukturi upisa i odobrenim dualnim profilima doneće MPNTR objavljivanjem Konkursa za upis učenika u srednje škole, koji se očekuje krajem marta 2022. godine, navodi se u saopštenju PKS. Pročitajte jošOslobođenje podnelo krivičnu prijavu protiv Čadeža zbog upotrebe simbola KosovaU blokadi 955 firmi, 125.000 radnika na prinudnom odmoru zbog koroneFudbaleri Zvezde proslavili titulu, tuča navijača u Beton hali (FOTO)Piloti i raketne jedinice Vojske Srbije na bojevom gađanju u Bugarskoj Like this:Like Loading......\nALIJA IZETBEGOVIĆDEJTONSKI SPORAZUMFRANJO TUĐMANPARIZPOTPISIVANJESLOBODAN MILOŠEVIĆ\nEksplozija u fabrici vode u Zrenjaninu, povređena dva radnika – jedan teže


Dodik: Zahvalnost Vučiću i Erdoganu na zalaganju za poštovanjem Dejtonskog sporazuma - BIGportal.ba\nZahvalan sam im na tome i podržavam nastojanje da se dijalogom dođe do rješenja u BiH što su juče i inicirali predsjednici Vučić i Erdogan. Republika Srpska sve vrijeme jasno se zalaže za poštovanje Dejtonskog sporazuma i dijalog političkih predstavnika tri konstitutivna naroda u BiH. Ni u jednom momentu Republika Srpska nije ugrozila mir i stabilnost u BiH, niti nam je to bila namjera, već insistiramo na poštovanju Ustava i onoga što je potpisano u Dejtonu – rekao je Dodik Srni upitan da prokomentariše jučerašnji razgovor Vučića i Erdogana o stanju u BiH.\nI sada sam mišljenja da bi oni mogli da doprinesu da dođe do dijaloga političih predstavnika tri konstitutivna naroda u BiH i rješavanja aktuelne situacije. Bilo čije drugo miješanje u dešavanja u BiH neće donijeti ništa dobro. Sudbina BiH je u dijalogu domaćih političara u konstelaciji Erdogan, Vučić i Milanović – poručio je Dodik.


Francuska: Smanjite potrošnju struje da bi se izbegao rizik od isključenja\nOdgovorni elektroenergetske mreže uveravaju da „nije predviđen prekid struje“ građanima iako je ova mera neminovna u slučaju velike potrošnje. Institucija odgovorna za električnu mrežu (RTE) poziva Francuze da smanje potrošnju električne energije ovog petka od 7 do 13 sati zbog hladnoće.\nZbog očekivanog pada temperatura (između -4 i -4,5 °C ispod sezonskih normi), potrošnja električne energije trebalo bi da dostigne visok nivo, smanjujući dostupnu sigurnosnu marginu, podvlači RTE i dodaje da “međutim, nije planiran prekid snabdevanja električnom energijom”.\nPrema RTE-u, francuska potrošnja električne energije dostići će ovog petka visok nivo, oko 88.000 MV. Proizvodnja “će biti dovoljna, sa 88.200 MV, da pokrije sve potrebe”, ali da bi se “izbegao rizik od isključenja”, Francuzi se pozivaju da smanje potrošnju.\nTagovi: električna energija - Francuska - isključenje


Odbor je pozitivno ocenio postupanje Generalnog inspektora i istakao da ovakav vid kontrole nad radom službi Ministarstva odbrane doprinosi poboljšanju zakonitosti i pravilnosti rada službi. Odbor je dao podršku Generalnom inspektoru u obavljanju kontrole i nadzora nad radom službi bezbednosti Ministarstva odbrane. U izveštajnom periodu Generalni inspektor realizovao je sve planirane i vanredne zadatke u potpunosti i kvalitetno, ostvario potpunu saradnju sa direkcijama Vojnoobaveštajne i Vojnobezbednosne agencije, što je po oceni članova Odbora obezbedilo unapređenje kvaliteta, efikasnosti, zakonitosti i pravilnosti rada agencija.\nU nastavku sednice Odbor je utvrdio Izveštaj o izvršenom nadzoru nad radom službi bezbednosti za 2019. godinu. U Izveštaju je izneta ocena da službe bezbednosti Republike Srbije u realizaciji svojih nadležnosti i zadataka postupaju profesionalno u skladu sa zakonom i u okviru svojih ovlašćenja. Takođe, sva relevantna saznanja, procene i analize o bezbednosnim izazovima, rizicima i pretnjama su pravovremeno dostavljene svim nadležnim državnim organima. Vršeći nadzorne posete i kontrolu rada službi bezbednosti, članovi Odbora ustanovili su da nije bilo propusta i nezakonitosti prilikom primene ovlašćenja za primenu posebnih postupaka i mera za tajno prikupljanje podataka propisanih zakonom.\nPovodom najnovijih izjava pojedinih opozicionih lidera članovi Odbora za kontrolu službi bezbednosti pružili su punu podršku pripadnicima Vojske Srbije i Ministarstva unutrašnjih poslova, koji predano i požrtvovano obavljaju svoje dužnosti u skladu sa zakonom. U tom smislu, članovi Odbora upozorili su da neodmerene i neargumentovane izjave pojedinih lidera opozicije mogu dovesti do narušavanja bezbednosti Republike Srbije i njenih građana, te da se očekuje adekvatna reakcija nadležnih organa prema svakom pojedincu, bez obzira na profesiju ili političku pripadnost.


Pravna analiza za govore i zločine iz mržnje\nNa završnoj konferenciji pod nazivom „Položaj LGBT osoba u Srbiji“, u okviru implementacije projekta Stvaranje tolerancije i razumevanje prema LGBT populaciji, predstavljena je Pravna analiza Komiteta pravnika za ljudska prava YUCOM u cilju primene i pridržavanja antidiskriminacionih zakona.\nBeograd 20. februar 2017. 16:21\nFoto: EPA / ENNIO LEANZA\n„Zahvaljujući sprovedenim debatama u Novom Sadu, Kragujevcu, Nišu i Beogradu, kao i jasno definisanom Pravnom analizom, došli smo do zaključaka koji govore da je neophodno usvojiti protokole o postupanju u slučajevima zločina i govora iz mržnje, kojim bi bilo detaljno uređeno postupanje policije i tužilaštva, obrada i objavljivanje statističkih podataka o izvršenim zločinima iz mržnje, osnaživanje pripadnika policije, tužioca i sudija da u svom postupanju vode posebnu pažnju o primeni člana 54a Krivičnog zakonika, osnaživanje pripadnika LGBT zajednice da prijavljuju zločine iz mržnje, rad na ujednačavanju antidiskriminacionih odredbi zakona.\nGordana Stevanović, zamenica Zaštitnika građana istakla je problem diskriminacije u školstvu i radikalne stavove dece prema LGBT populaciji. Navela je i problem nepostupanja institucija i organa državne uprave po preporukama Zaštitnika građana, zbog čega se mali broj pripadnika LGBT populacije obraća nadležnim institucijama za pomoć, budući da nema poverenja u te institucije. Tom prilikom pozvala je pripadnike LGBT populacije da se obrate Zaštitniku građana u slučajevima u kojima je Zaštitnik građana nadležan da postupa.\nPrvi deo konferencije bio je posvećen nasilju na ulicama, procesu sankcionisanja učinioca krivičnih dela, kao i slučajevima iz prakse koji su praćeni neadekvatnim postupanjem nadležnih institucija. U skladu sa tim, prisutni su na debati imali prilike da vide i kratkometražni film „Kuda vodi ovaj put“ (koji možete pogledati ovde) na osnovu istinitog događaja, u organizaciji Komiteta pravnika za ljudska prava YUCOM, koji govori o slučaju gde su majka i njena dva muška deteta, bile žrtve nasilja zbog predpostavljene seksualne orijentacije.\nMilan Antonijević, direktor Komiteta pravnika za ljudska prava – YUCOM istakao je da veliki broj slučajeva zločina iz mržnje ostaje bez sudskog epiloga, što šalje poruku da je nasilje na ulicama nešto što je dozovoljeno i što država toleriše. To je jasan signal da se država mora uključiti u borbu protiv nekažnjovosti, a javni govor političara mora biti usmeren ka stvaranju tolerancije.\nU drugom delu konferencije govorilo se o verbalnom nasilju zastupljenom u medijskom izveštavanju, gde je istaknuto da bi novinske redakcije trebalo da se pridržavaju Kodeksa novinara, u kojem se ističe da je svaki novinar dužan da se suprotstavi kršenju ljudskih prava, a ne da se ostavlja prostor za slobodno etiketiranje LGBT osoba.\nIstaknuta je pozitivna uloga Saveta za štampu u rešavanju po pritužbama građana i organizacija protiv medija koji su prenosili govor mržnje, a otvoreno je i pitanje slobode izražavanja i ograničenja slobode izražavanja u slučajevima u kojima se krša ljudska prava i iznosi govor mržnje.\nUčesnici su se složili da postoji napredak u načinu izveštavanja medija o LGBT pitanjima, ali da je i dalje u velikoj meri prisutna homofobija u medijima, kako direktna, tako i prikrivena, koju je mnogo teže dokazati pred nadležnim institucijama.\nGovorilo se i o istupima poslanika u Narodnoj skupštini koji su sa skupštinske govornice u direktnom prenosu slali poruke mržnje i netolerancije prema LGBT populaciji, a kasnije se, u postupku pred Poverenicom za zaštitom ravnopravnosti pozivali na poslanički imunitet.


RTCG - Radio Televizija Crne Gore - Nacionalni javni servis :: Ekonomija :: Izradiće studiju izvodljivosti za žičaru na Savinom kuku\n15. 09. 2021. 16:18 >> 16:18 0\nREKONSTRUKCIJA ILI NOVA\nMinistarstvo ekonomskog razvoja objavilo je postupak javne nabavke za usluge izrade studije izvodljivosti za rekonstrukciju stare ili izgradnju nove žičare postojećom trasom žičare na Savinom kuku.\n"Studije izvodljivosti za rekonstrukciju stare ili izgradnju nove žičare postojećom trasom na Savinom kuku se odnosi na utvrđivanje tehničke, ekonomske, pravne i operativne izvodljivosti, a kroz utvrđivanje tehničkog rješenja, ekološko - prostorne prihvatljivosti, opravdanosti i povraćaja planiranih ulaganja, profitabilnosti i ekonomske uspješnosti planiranog projekta", navodi se u saopštenju.\nStudija će nakon izrade biti upućena UNESCO-om Centru za svjetsku baštinu radi ispitivanja od Međunarodne unije za zaštitu prirode i prirodnih resursa (IUCN).\n“Takođe, polazeći od osnovnih preporuka koje su date predmetnim izvještajem i zaključcima, država Crna Gora posredstvom resornog Ministarstva pokrenula je postupak izmjene i dopune Prostornog plana posebne namjene za Durmitorsko područje, a sve u cilju zaštite prirodnog dobra – Nacionalnog parka Durmitor koji uživa zaštitu UNESCO-a”, rekli su iz Ministarstva.\nOsnovni cilj izrade studije izvodljivosti je da se kroz detaljnu analizu predmetnog područja i investicija sa više aspekata, ponudi jasan zaključak o opravdanosti i profitabilnosti investicije, kao i da se donese zaključak o eventualnom uticaju na održivost sa aspekta očuvanja izuzetnih univerzalnih vrijednosti dobra svjetske baštine, prostora u kojem se obavlja intervencija zamjene stare instalacije.\n„Imajući u vidu da je Žabljak jedan od najposjećenijih gradova Crne Gore koji je u ovoj ljetnjoj turističkoj sezoni ostvario oko deset hiljada noćenja više nego rekordne 2019. godine, potencijal koji ova destinacija ima je ogroman, a nova Vlada i ovim pokazuje da želi da dodatno unaprijedi turistički i ekonomski razvoj Žabljaka uz istovremeno očuvanje životne sredine”, rekli su iz Ministarstva.


Apple iPad 10.5 Pro WiFi 512GB Rose Gold (mpgl2hc/a) tablet pc računar cena, cene Srbija, prodaja Beograd Novi Sad Niš\nApple iPad 10.5 Pro WiFi 512GB Rose Gold (mpgl2hc/a) tablet pc računar cene\nApple iPad 10.5 Pro WiFi 512GB Gold (mpgk2hc/a) tablet pc računar\nEPonuda nije internet prodavnica već Vam omogućava da brzo i lako nađete Apple iPad 10.5 Pro WiFi 512GB Rose Gold (mpgl2hc/a) tablet pc računar po najjeftinijoj ceni. Naš cilj je da kupci budu što bolje informisani o ponudi Apple tablet pc računar iPad 10.5 Pro WiFi 512GB Rose Gold (mpgl2hc/a) na tržištu Srbije. Vrlo lako nalazite željeni proizvod za kategoriju Tablet pc računari cene, ne morate da lutate od sajta do sajta za Apple Tablet pc računari, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Apple iPad 10.5 Pro WiFi 512GB Rose Gold (mpgl2hc/a) tablet pc računar sa PRODAVCEM. EPonuda ne može da garantuje potpunu tačnost specifikacije i slika za Apple iPad 10.5 Pro WiFi 512GB Rose Gold (mpgl2hc/a) tablet pc računar. Pre kupovine, podatke za Apple tablet pc računar iPad 10.5 Pro WiFi 512GB Rose Gold (mpgl2hc/a) proverite na sajtu PROIZVOĐAČA.


Vučić: Okrenimo se budućnosti Akcija TV\nVučić: Okrenimo se budućnosti\nPredsjednik Vlade Srbije Aleksandar Vučić rekao je da je najvažniji rezultat referenduma u Republici Srpskoj to što je sve proteklo mirno i da je sada najvažnije da se smire tenzije u cijelom regionu.\nVučić je naveo da se u telefonskom razgovoru sa predsjednikom Srpske Miloradom Dodikom saglasio da je najvažnije da cijeli region gleda u budućnost.\n“Ako bilo ko misli da je rešenje u sukobima, mi ne samo da u tome nećemo da učestvujemo, već ćemo oštro da se suprotstavimo, jer za nas su mir i stabilnost osnovni uslovi da bi se videli rezultati našeg rada”, rekao je Vučić u mjestu Žagubica, na istoku Srbije.\nOn je istakao da nisu Srbija i njeni građani dvije godine prolazili kroz teške reforme da bi neko rekao da se “sada ide u neku vrstu nestabilnosti”, prenijeli su beogradski mediji.\n“U tome su svi saglasni, uključujući i Bakira Izetbegovića”, rekao je Vučić i dodao da će Srbija i ubuduće da čini sve što može za stabilizaciju prilika u regionu.\nOn je dodao da Srbija danas razmišlja koliko će da poveća plate i koliko će novca imati za penzionere.\nbih referendum rs vučić


Winterfest u Novom Sadu nalazi se među najboljim božnićnim\nmarketima u Evropi prema izboru internet portala Evropske destinacije (European Destinations), koji radi u saradnji sa Evropskom komisijom.\nWinterfest u Novom Sadu prvi je i najstariji božićni market u Srbiji i od 2016. godine privlači veliki broj posetilaca iz drugih delova zemlje, kao i zemalja regiona, objavio je portal.\nNajveća atrakcija je velika Raspevana jelka, na kojoj svakog dana nastupaju horovi dece i odraslih iz cele Vojvodine.\n"Oko 50 drvenih kućica smešteno je u istorijskom centru Novog Sada, na Trgu slobode. Tu je i "Igraonica sa slamom" u kojoj se gradska deca željna prirodnih materijala bezbrižno igraju.\nPosle 30 godina, organizatori "Winterfesta" vratili su na ulice Novog Sada i fijakere".\nevropa fijaker manifestacija Novi Sad trg slobode winter fest


Iako zemlje kao što su Francuska i Velika Britanija ističu jednaka prava i promovišu sebe kao gej – frendli zemlje, kako bi privukli što više tih turista, Španija prednjači. Čak i konzervativno vođstvo u Madridu prihvata ovaj fenomen.\nŠpanija je 2005 postala treća zemlja u Evropi koja je legalizovala gej brak, poslije Belgije i Holandije, uprkos velikom protivljenju rimokatoličke crkve koja ima izuzetan uticaj. To je definisalo Španiju kao destinaciju gdje se gosti mogu osjećati slobodno po pitanju svoje seksualne orijentacije, na način na koji ponekad ne mogu u zemljama odakle dolaze.\nSvakog Avgusta Barselona je domaćin najvećeg evropskog gej festivala koji privuče 71.000 posjetilaca. Tokom te dvije nedelje, koliko festival traje, Barselona je oblijepljena posterima muških modela koji reklamiraju žurke ili plažne barove koje ciljaju gej goste.\nPočev od karte koja se prodaje po cijeni od 360 eura, ovaj festival pravi godišnje oko 150 miliona eura prihoda lokalnoj ekonomiji. Ove godine će se proširita na Ibicu, a od sledeće i na Kanarska ostrva.\nGosti festivala, pune i lokalne barove, teretane, čak se i taksi preduzeća utrkuju da bi privukla više gostiju u tom periodu.\nU Madridu se početkom ljeta pravi parada, za koju se ocijenjuje da donese oko 120 miliona glavnom gradu.\nTakve inicijative su anpravile da je Španija pretekla Francusku koja godišnje prihoduje nešto ispod 6 milijardi eura od gej turizma.\nPrihodi su promijenili i konzervativni vrh, tako da je sadašnja gradonačelnica Madrida okačila duginu zastavu na zgradu opštine, pošto je dobila gradske izbore, u maju ove godine, iako je njen bliski kolega iz parlamenta vodio proteste od 100,000 ljudi protiv legalizacije gej brakova 2005 godine.\n„Ovo je visokoprofitno turističko tržište, koje nije vezano za školske raspuste, a i generalno je više sklono vanpansionskoj potrošnji“ ističu iz Gay European Tourism Association koja sarađuje sa preko 4000 evropskih hotela. „Lako je napuniti hotele u Barseloni tokom ljeta, ono što pravi razliku je što gej turisti putuju preko cijele godine, i to dovodi do toga da cash flow neprestano teče.“


Predsednik Asocijacije kineskih privrednika u Srbiji Guo Sijao i predsednik Privredne komore Beograda Miloje Miletić potpisali su sinoć Sporazum o saradnji ove dve asocijacije koji će, kako su poručili, doprineti jačanju privredne saradnje Srbije i Kine. Svečanom potpisivanju sporazuma u Sava Centru prisustvovali\nPredsednik Asocijacije kineskih privrednika u Srbiji Guo Sijao i predsednik Privredne komore Beograda Miloje Miletić potpisali su sinoć Sporazum o saradnji ove dve asocijacije koji će, kako su poručili, doprineti jačanju privredne saradnje Srbije i Kine. Svečanom potpisivanju sporazuma u Sava Centru prisustvovali su pored ostalih i predsednik Srbije Tomislav Nikolić i njegova supruga Dragica, i kineski ambasador u Srbiji, Li Mančang. Guo Sijao rekao je nakon potpisivanja sporazuma da je Asocijacija kineskih privrednika nastala i razvila se sa ciljem razvoja zajedničke svetle budućnosti Srbije i Kine.\n"Srbija će u buducnosti predstavljati stratešku tačku i platformu ekonomskog razvoja gde će kineski investitori pokazati njihova najbolja umeća i sprovesti velike planove", rekao je Sijao.\nOn je istakao da će insistirati na tome da svi članovi asocijacije poštuju propise Srbije i statut asocijacije, kao i da se pridržavaju demokratskih principa odlučivanja, kako bi se svi planovi u budućnosti realizovali.\nPredsednik Privredne komore Beograda Miloje Miletić istakao je da je potpisivanje sporazuma veoma značajno imajući u vidu potencijale, mogućnosti i potrebe za saradnju srpskih firmi i kineskih partnera.\n"Za privredu Srbije, i posedno Beograda, veoma je značajno da se saradnja odvija na nivou preduzeća. Koristeći mogućnosti obe strane naša saradnja ima perspektivu", ocenio je Miletić.\nKako je rekao, tokom nedavnog Samita u Beogradu potencijalnim investitorima iz Kine predstavljene se mogucnosti saradnje, a Kinezi imaju znanje i tehnologiju koje su potrebne našim preduzecima.\nAmbasador Kine Li Mančang istakao je da je vrlo važno da svi Kinezi koji žive i rade u našoj zemlji, zajedno sa srpskim prijateljima, doprinose prijateljstvu i saradnji dve zemlje."Nedavno je kineski premijer dogovorio izgradnju pruge Beograd Budimpešta za dve godine, i ta izgradnja će biti najvažniji projekat i prioritet kineske ambasade i mene lično", podvukao je Mančang."Siguran sam da je naša saradanja danas bolje nego juče, ali slabija nego sutra", ocenio je Li i istakao da se mora učiniti sve da odnosi Srbije i Kine budu jos bolji.\nSupruga predsednik Srbije Dragica Nikolić zahvalila se kineskom ambasadoru i privrednicima na pomoći u, kako je rekla, velikim iskušenjima u kojima se našla naša zemlja.\n"Prvi su nam u pomoć pritekli prijatelji iz Kine nakon majskih poplava, donacijama u robi i novčaninm sredstvima, i na tome im se zahvaljujemo", istakla je Nikolić.\nDatum kreiranja: 12 januar 2015\nSledeća ⇨ Nikolić: Želim da saradnja Srbije i Kine uspe\nPrethodna ⇦ Predsednik i članovi PGP sa Kinom razgovarali sa ambasadorom NR Kine u Srbiji


Nemačke političare šokiralo je ubistvo 20-godišnjeg radnika benzinske pumpe nakon svađe zbog maske za lice, te su poručili da negatori koronavirusa koji su spremni na nasilje neće biti tolerisani.\nUbistvo koje se desilo u subotu uveče u gradu Idar-Oberstein na zapadu države dospelo je na naslovne strane, jer je to jedan od retkih takvih slučajeva povezanih s ograničenjima zbog koronavirusa.\nTužioci su kazali da je blagajnik benzinske pumpe zatražio od 49-godišnjaka koji je hteo da kupi pivo da se pridržava pravila i stavi masku.\n“Zatim je počinilac povukao revolver i s prednje strane pogodio blagajnika u glavu. Žrtva je pala na pod i odmah je umrla”, rekao je novinarima tužilac Kai Fuhrmann.\nDodao je da se osumnjičeni kasnije predao u policijskoj stanici, rekavši da mu mere koronavirusa izazivaju stres, te je zadržan u pritvoru.\nPolitičari su u odgovorili na poruke koje su kružile društvenim mrežama u kojima je grupa krajnje desnice i takozvanih “Querdenkera” (lateralnih mislilaca) koji negiraju koronavirus iskazala simpatije prema ubici.\n“Mržnja i huškanje koje dolaze od ovih ljudi koji se ne mogu naučiti deli našu zajednicu i ubija ljude. Njima nije mesto u našem društvu”, napisao je na Tviteru ministar inostranih poslova Heiko Maas koji je rekao da Querdenkeri slave ubistvo.\nMinistarka pravosuđa Christine Lambrecht rekla je da je odvratno kako je ubistvo zloupotrebljeno za potpirivanje mržnje. “Država se mora suprotstaviti radikalizaciji negatora koronavirusa koji su spremni na nasilje”, rekla je.


Za dva dana 580 prijava rada na crno\nSlobodna radna mesta u Somboru, Apatinu i Kuli\nSve više žena iz Bačke zbog posla i zarade u inostranstvu\nTelefonski broj za prijavu rada na crno, koji je aktiviran pre samo dva dana, već je dao dobre rezultate, rečeno je danas na sastanku ministra za rad, zapošljavanje, boračka i socijalna pitanja Zorana Đorđevića sa inspektorima iz cele Srbije.\nKako je istaknuto na sastanku, preko telefonskog broja 0800 300 307 koji je otvoren kako bi građani mogli besplatno da prijave rad na crno, u ponedeljak i utorak primljeno je preko 580 poziva, što znači da je medijska kampanja koja prati ovu akciju pokazala prve rezultate. Od 110 obrađenih poziva, za 47 ima osnova da inspekcija rada izađe na teren i utvrdi pravo stanje, a u samo dve beogradske opštine u jednom danu, tokom 375 nadzora, inspektori rada zatekli su 137 radnika koja su radili na crno.\n– Građani postaju svesni šta dobijaju boreći se protiv rada na crno, što i jeste cilj Ministarstva. Projekat „Reci NE radu na crno“ veoma je bitan za državu i njene građane, ali pokazuje i veliku odgovornost prema Kraljevini Norveškoj, koja je pomogla u samoj realizaciji ovog projekta. Ukoliko ga dobro uradimo, siguran sam da će nam se otvoriti i mnoge druge opcije za saradnju – rekao je Đorđević i najavio nastavak saradnje sa skandinavskim zemljama na raznim projektima.\nrad na crno,\nViše iz ove kategorije « Dobrovoljno zdravstveno osiguranje uplaćuje tek dva odsto građana\tBanke nemaju pravo da naplaćuju troškove obrade kredita »


CEBEF: Neće biti besplatne projekcije filma "Kralj Petar Prvi"\nCEBEF: Neće biti besplatne projekcije filma „Kralj Petar Prvi“\nTanjug 6. decembra 2018. 19:06\nBEOGRAD – Centar beogradski festivala demantovao je da će biti esplatne projekcije filma „Kralj Petar Prvi“, nakon što je to demantovala i ekipa filma.\nTanjug je, naime, nakon demantija koji je stigao iz produkcije filma, objašnjenje potražila od CEBEF-a, a s obzirom da je ta institucija zajedno s Gradskom skupštinom organizator manifestacije „Beogradska zima“ tokom novogodišnjih praznika.\nU CEBEF-u su, mađutim, rekli da oni nisu objavili filmski program Open Air Cinema, pa time ni plasirali bilo kakvu najavu u javnost, zbog čega se ograđuju od informacije o besplatnoj projekciji.\nPojedini mediji objavili su da će u okviru manifestacije „Beogradska zima“ biti na otvorenom i besplatno prikazan film „Kralj Petar Prvi“.\nEkipa filma takve informacije, a koje, kako su naveli u saopštenju za medije, dolaze „samo dan nakon fenomenalne premijere u čak tri beogradska bioskopa, doživljava kao organizovan i nedozvoljen napad na napor koji su uložili da naprave ovakvo umetničko delo“.\nU madijskim je najavama navedeno da će film „Kralj Petar Prvi“ sa engleskim titlovima publika moći da pogleda na Platou Slavija 30. decembra, kao i 3D verziju „Predatora“.


LIGA BEZ BRIGA Održana Konferencija klubova Zone Jug\nYou are here: Home Zona Jug LIGA BEZ BRIGA Održana Konferencija klubova Zone Jug\nsreda, 26 jul 2017 17:22\nU Leskovcu je održana Konferencija klubova Zone Jug čiji je domaćin bio Gradski fudbalski klub Dubočica.\nSednici su prisustvovali i u radu učestvovali predstavnici 14 od 16 klubova, a za predsednika Konferencije ponovo je izabran Jovan NIkolić iz leskovačke Dubočice.\nU radu Konferencije ulestvovali su generalni sekretar FS RIS Ivan Đorđević, komesar za takmičenje Zone Jug Bratislav Ranđelović, disciplinski sudija FS RIS Ivan Nikolić a prisustnima je saopšteno da je novi komesar za suđenje Aleksandar Petković na godišnjem odmoru.\nDisciplinski sudija Ivan Nikolić je istakao da je Zona Jug u prolećnom delu bila lga za primer sa samo 24 isključenih igrača i 3 udaljenja zvaničnih predstavnika. On je upoznao predstavnike klubova sa novim Disciplinskim pravilnikom i izmenana u propozicijama takmičenja.\nGeneralni seketar Ivan Đorđević je saopštio da je 13 od 16 klubova Zone Jug suspendovano zbog ukupnog duga prema službenim licima od 680.000 dinara. N aovo je reagovao predstavnik Pčinje koji je rekao da je ovaj klub uredno izmirio svoje obaveze i pre suspenzije, na šta je dobio odgovor da sudije ne obaveštavaju savz redovno o uplatama tako da je problem možda zbog i nastao kada je ovaj klub u pitanju.\nPredstavnik Balkanskog je zatražio objašnjenje za nezvanično obaveštenje koje su dobili tokom proleća da postoje problemi između uprave Balkanskog i rukovodstva FS RIS, a da se to odrazilo na suđenje na nekoliko utakmica na kojima je ovaj klub bio oštećen.\nĐorđević je odgovorio da u Balkanskom očigledno imaju prblem sa teorijama zavere, a da odgovorno tvrdi da niko nema problem sa Balkanskim i da se o voom klubu nikada nije razgovaralo na sednicima Izvršnog odbora FS RIS.\nNa ovo su odmah reagovali predstavnici Dubočice i Pčinje koji su pohvalili suđenje tokom čitave sezone, što su prisutni protumačili kao isticanje kandidature ova dva kluba za osvajanje prvog mest ai plasman u Srpsku ligu Istok.\nKonferencija je završena za 45 minuta, bez posebnih zaključaka osim žrebanja takmičarskih brojeva o čemu možete pročitati u posebno vesti OVDE.


DODIK: NEMA STABILNE PARLAMENTARNE VEĆINE | SRNA\nBANjALUKA, 22. MAJA /SRNA/ - Predsjednik SNSD-a Milorad Dodik izjavio je da na nivou BiH postoji ad hok većina i da, nažalost, nema stabilne parlamentarne većine jer SDA pokazuje sklonost da sa drugim partijama, izvan partnerskih odnosa sa SNSD-om i HDZ-om, pravi većine i rješava određena pitanja.\n"Podržavamo inicijativu političkih partija iz koalicije na nivou Republike Srpske da bude održana vanredna sjednica Narodne skupštine Srpske o ovoj temi i da se, zbog istine i istorije, /Rezolucija/ odbaci kao neprihvatljiva za Srpsku", rekao je Dodik nakon sjednice Izvršnog komiteta SNSD-a.\nOn je istakao da SNSD nikada nije zagovarao odgađanje ili neodržavanje lokalnih izbora, ali da bi ulazak u izbore sa nezakonito izabranom Centralnom izbornom komisijom /CIK/ BiH automatski značio nezakonit proces.\nOn je rekao da se na to nije moglo čuti reagovanje nikoga iz međunarodne zajednice, ali jeste na gluposti.\n"Predsjedništvo BiH je organ koji odlučuje o spoljnoj politici, a ja nakon godinu i po dana saznajem da ambasori Bošnjaci daju lažne vize, a kada uđem u taj problem saznam da su mnogi u BiH to znali", naveo je Dodik.\nDodik je napomenuo da je ministar bezbjednosti u Savjetu ministara Fahrudin Radončić osudio migranstku politiku SDA i rekao da je na štetu BiH i bošnjačkog naroda.\n"Sada mi je drago što smo ranije odlučili da ne pravimo nijedan migrantski centar u Srpskoj, jer se vidi da pitanje migranata nije samo kao humanitarno pitanje, već pitanje koje očigledno ima značajne političke i bezbjednosne implikacije", naglasio je Dodik.


I Honda i Dihatsu povlače vozila sa tržišta | Ekonomist\nHonda i Daihatsu povlače pet miliona automobila, kako bi popravili kvar na vazdušnim jastucima kompanije Takata.\nJapanski proizvođači automobila Honda i Daihatsu povlače blizu pet miliona automobila širom svijeta, kako bi popravili kvar na vazdušnim jastucima kompanije Takata, a koji se povezuje sa nekoliko smrtnih slučajeva.\nOpoziv se odnosi na Hondin subkompaktni model Fit, ali ne i na vozila te marke prodata u Sjedinjenim Američkim Državama, gdje je bilo najviše smrtnih slučajeva, prenosi Tanjug.\nDaihatsu povlači svoj miniautomobil marke “Mira”, a opoziv vozila je, kako su saopštile kompanije, iz predostrožnosti, budući da nisu prijavljeni nikakvi nesrećni slučajevi i povrede.\nNajnoviji opoziv uslijedio je samo dan pošto su rivalske kompanije Toyota i Nissan povukle sa tržišta 6,5 miliona vozila zbog istog problema.\nSaopštenje japanskih autokompanija dolazi pošto je dvadeset miliona automobila niza proizvođača već povučeno, zbog rizika da će se Takatini vazdušni jastuci bez potrebe aktivirati i eksplodirati, uz potencijalno fatalne posljedice po putnike u vozilu.\nKompanija Takata, koja posluje u dvadeset zemalja, jedan je od najvećih proizvođača vazdušnih jastuka u svijetu i ključni je dobavljač jastuka za velike proizvođače automobila.\nOznake automobili Dihatsu Honda Nissan SAD Takata toyota vazdušni jastuci\nSkoro petina BDPa Crne Gore su od stranih investicija\nOporavak Evrope ne ide po planu


ABAZOVIĆ: Milo, Rama, Vučić, Izetbegović – svi oni su u dilu - Naša Borba\nAbazović o situaciji na Balkanu\nLider koalicije „Crno na belo“ Dritan Abazović smatra da su svi političari u regionu u zajedničkom biznisu.\n“Ja lično mislim, ali za ovo nemam dokaze, ja mislim da su oni svi u zajedničkom biznisu. Ja ne mogu ovo da tvrdim, mogu na nekim nižim nivoima, da imaju ljudi koji su sličnog kapitala neki poslanici iz Albanije i neki ljudi uticajni Crnoj Gori koji imaju neke hotele… to je druga stvar. Ja mislim da je to zbog toga nego narod ima percepciju da je to zbog toga što je ovaj zabrinut za Albance, ovaj za Bošnjake, ovaj za Srbe, ovaj za Crnu Goru…”, naveo je Abazović.\nPrethodni tekst(VIDEO) PRIPREME ZA VOJNU VEŽBU:Srpski pancir sistem gađao ciljeve na zemlji!\nSledeći tekstŠAMAR GLOBALISTIMA I EU: Zajednica SUVERENIH država!


Predsednica opštine Stana Đember (SNS)\nKonstitutivna sednica SO Čoka\nNa konstitutivnoj sednici Skupštine opštine Čoka, za novu predsednicu opštine izabrana je Stana Đember (53), pravni tehničar iz Padeja, član SNS, dok je za njenog zamenika izabran dosadašnji predsednik opštine, Ferenc Balaž (53) iz redova SVM.\nZa predsednika Skupštine izabran je Tibor Olaj (56) ekonomsita, član SVM, a za njegovog zamenika Milovan Vasić (65), diplomirani inžinjer metalurgije. Umesto dosadašnjeg sekretara SO Dragane Šalbot Pakaški, novi sekretar je Zoltan Tot, a u Opštinsko veće izabrani su sa liste SNS, dr Ivana Naumov (oblast zdravstva), Dušan Jovanov (obrazovanje), Radovan Budovalčev (poljoprivreda), i Zlatomir Rajić (privreda), i sa liste SVM, Janoš Tertei (mesne zajednice), Čaba Pinter (kultura i informisanje) i Laslo Komaromi (komunalni poslovi).\nOvim imenovanjima i izborom došlo je do promene strukture vlasti, koja je do sada bila u rukama koalicionih partnera iz Saveza vojvođanskih Mađara i Demokratske stranke. Najveći broj odbornika na prošlim izborima osvojila je lista SNS – 11 i SVM – 9, koji su formirali novu lokalnu vlast, dok su u opoziciji 3 odbornika DS i dva LSV. Sednici je prisustvovao i Nikola Lukač, načelnik Severnobanatskog upravnog okruga.


Stefanović sa Palmerom i Eratom: Srbija posvećena borbi protiv terorizma | N1 Srbija\nStefanović sa Palmerom i Eratom: Srbija posvećena borbi protiv terorizma\n16.05.2019. |15.38 |\nIzvor: TANJUG/ MUP REPUBLIKE SRBIJE/ ODELJENJE ZA MEDIJE I KOMUNIKACIJE\nMinistar unutrašnjih poslova Nebojša Stefanović rekao je u Vašingtonu da je Srbija posvećena borbi protiv terorizma, narkotika, organizovanog i svih drugih vidova kriminala, saopštilo je Ministarstvo unutrašnjih poslova (MUP).\nStefanović je na odvojenim sastancima sa zamenikom pomoćnika državnog sekretara za evropska i evroazijska pitanja u Stejt departmentu Metjuom Palmerom i zamenikom glavnog direktora za evropske poslove u Nacionalnom savetu za bezbednost SAD Džonom Eratom, naglasio da saradnja i brža razmena informacija doprinose većoj bezbednosti gradjana obe zemlje.\nNa sastancima je bilo reči i o saradnji MUP-a sa agencijama za sprovodjenje zakona SAD, kao i rezultatima i prednostima te saradnje za obe zemlje.\nStefanović je sagovornike upoznao sa bezbednosnom situacijom u Srbiji, a na sastancima se govorilo i o situaciji u regionu.\nKoordinator za antiterorizam u Birou protiv terorizma i nasilnog ekstremizma Stejt departmenta Nejtan Sejls ocenio je danas, tokom razgovora sa Stefanovićem, da Srbija "dobro brani granice Evrope od terorizma".\nStejls je pohvalio rad srpske policije i ocenio da Srbija daje "pun doprinos" borbi protiv terorizma, preneo je MUP.\nOn je dodao da će SAD pomoći unapredjenju kapaciteta MUP-a Srbije u borbi protiv terorizma dok je ministar Stefanović kazao da je Srbija "pouzdan partner" u borbi protiv terorizma kao i da je učesnik Globalne koalicije u borbi protiv Islamske države.\nGovoreći o povratku boraca sa stranih ratišta, Stefanović je naveo da se na Kosovo i Metohiju vratilo "stotinjak ljudi" koji kako je ocenio, predstavlju "stalnu opasnost za bezbednost u čitavom regionu".\n"Ljudi koji se vrаćаju sа rаtištа držаvljаni su nekih od zemаljа regionа, pа i nаše zemlje, i bez obzirа nа to što ćemo dа prikupimo dokаze i pokušаti dа ih osudimo nа dugogodišnje zаtvorske kаzne, pitаnje je štа će biti sа njimа kаdа izаdju iz zаtvorа, kаko mogu dа se reintegrišu u društvo, а dа više ne budu pretnjа", naveo je Stefаnović koji boravi u zvaničnoj poseti SAD.\nNebojša Stefanović Metju Palmer SAD Vašington\nŠestoro policajaca ranjeno u Filadelfiji 15.08.2019.\nTramp: Kineski predsednik može da reši situaciju u Hong Kongu 15.08.2019.


16-04-2021 14:19 Srbija Politika Video\nNKPJ (Foto: Medija centar Beograd)\nGeneralni sekretar NKPJ Aleksandar Banjanac izjavio je na konferenciji za novinare u Medija centru da tim činom treba da se oda zahvalnost i pošta narodu Kine, Komunističkoj paritji i "drugu Si Đinpingu".\nBanjanac je obrazložio da je Kina od početka epidemije bila uz Srbiju, da je poslala delegaciju lekara, kao i da su iz te zemlje nabavljene dve trećine vakcina protiv korona virusa.\n"Na taj način narod Srbije treba da zahvali narodu Kine i drugu Si Đinpingu. Velika većina naroda u Srbiji u Si Đinpingu i Komunističkoj partiji Kine vidi kao svoje saveznike", dodao je on.\nBanjanac je rekao da će zvanični zahtev uputiti nadležnim republičkim i gradskim organima, kao i predsedniku Srbije Aleksandru Vučiću.\nOn je podsetio da je omladina NKPJ SKOJ prošle godine pokrenula inicijativu da Si Đinping dobije ulicu u Beogradu, ali da im je rečeno da je za to potrebno da osoba bude mrtva najmanje pet godina.\n"Mi, naravno, želimo dobro zdravlje i dug život drugu Si Đinpingu", istakao je on.\nDa li će biti promene preambule Ustava Srbije, saznajte OVDE.\nIstorijska poseta predsednika Kine Si Đipinga Srbiji


U nadi da ste vi i članovi vaših porodica dobro i zdravo, koristim priliku da vas informišem o sljedećem:\nMinistarstvo ekologije, prostornog planiranja i urbanizma Crne Gore planira do oformi Radnu grupu, koja bi od septembra ove godine otpočela sa radom, čiji bi zadatak bio da uradi tekst Nacrta novog Zakon o planiranju prostora i izgradnji objekata, a u čiji će sastav najvjerovatnije ući i predstavnik/ica Inženjerske komore Crne Gore.\nMinistarstvo je produžilo rok za konsultacije i dostavu potencijalnih materijala - komentara i sugestija, koje se odnose na nedostatke važećeg Zakona i predloge budućih zakonskih rješenja.\nKako bi i Ministarstvu, a i predstavniku/ici Inženjerske komore omogućili da od starta imaju u vidu i primjedbe naše Strukovne komore, a s obzirom da je od strane Ministarstva definisan rok za dostavljanje navedenih materijala,\nPOZIVAM SVE ČLANOVE/ICE STRUKOVNE KOMORE ELEKTRO INŽENJERA\nDA DO DANA 02.08.2021. DOSTAVE SVE PRIMJEDBE I SUGESTIJE NA TEKST POSTOJEĆEG ZAKONA\nNA JEDNU OD MAIL ADRESA: m.zeljko@t-com.me ili zeljko.maras@ikcg.co.me\nSve primjedbe i sugestije, koje nam budete proslijedili, će biti uključene u materijal koji Strukovna komora dalje prosledjuje, tj. nećemo vršiti bilo kakvu selekciju ili reviziju istih.\nSve vas koji želite da pokušate da utičete da novi Zakon bude poboljšan i da on ubuduće u potpunosti odslikava interese i naših članova/ica, pozivam da to ovoga puta učinite i da nam pomognete u davanju korisnih i stručnih primjedbi nadležnom Ministarstvu, u nadi da će najveći dio njih biti i usvojen.


Gašićev sin sumnja u poštenje niškog Sinđelića\nPočetak/Sport/Gašićev sin sumnja u poštenje niškog Sinđelića\nNiške Vesti 8. novembra 2017.\nFudbalski klub sa stogodišnjom tradicijom „Sinđelić“ iz Niša, ovih dana bio je na meti jednog od sinova bivšeg ministra odbrane i načelnika BIE Bratislava Gašića. Njegov nastariji sin, odnosno predsednik FK „Trajala“ iz Kruševca Vladan Gašić u negativnom kontekstu govorio je o niškom srpskoligašu.\nNaime, u emisiji pod nazivom „Meč lopta“ voditelja Bojana Sremčevića, emitovanoj 31.oktobra na kruševačkoj RTV Plus, Gašić je između ostalog govorio i o regularnosti i poštenju u srpskom fudbalu, a tom prilikom apostrofirao je pojedine činjenice vezane za niški „Sinđelić“.\nTema emisije bila je „Da li se FK Trajal našao na crnoj listi fudbalskih sudija Srpske lige Istok“, a pored Vladana Gašića na ovu temu je govorio i Dragan Radović, član tehničke komisije za unapređenje suđenja u FS RIS.\nVladan Gasic je od januara 2016.godine na celu krusevackog Trajala. Foto: http://krusevacpress.com\nGašić je u jednoj od svih izjava rekao da „ima neke informacije koje nije lepo čuti, a to je da se sve radi samo da se uništi Trajal, a da se do polusezone izgura u vrh Sindjelić ili Paraćin i da se posle toga lakše pomogne tim ekipama”.\nU nastavku emisije takođe je izjavio da se plasiranjem priče da Trajalu pomažu skreću misli sa nekih drugih ekipa poput Jedinstva i Sinđelića koji „sigurno jure ligu“.\n„Ja znam, odnosno, ubeđen sam da će Jedinstvo da dobije Bošnjace i da će Sinđelić da dobije Rtanj” dodao je Gašić.\nOFK Sinđelić tim povodom izdao je saopštenje za javnost koje vam prenosimo u celosti:\nGospodina Gašića cenimo, poštujemo, uvažavamo i podržavamo u izjavama tokom emisije da se iskreno nada REGULARNOSTI I POŠTENJU tokom prvenstva Srpske lige Istok. Tako nečemu se iskreno nada i OFK Sinđelić.\nPominjanje OFK Sinđelić u negativnom kontekstu nismo očekivali zbog toga što OFK Sinđelić niti traži, niti očekuje pomoć, već isključivo insistira na fer i korektnom suđenju po principu 50/50. Te naše tvrdnje mogu lično posvedočiti sva delegirana službena lica na utakmicama OFK Sinđelić-a tokom tekućeg prvenstva, bilo da je klub bio gost ili domaćin. Tako ćemo se i ubuduće ponašati i insistirati na tim principima.\nOFK Sinđelić 2018. godine slavi redak jubilej, 100 godina postojanja kluba, a to je jubilej kojim se retko koji klub u Srbiji može pohvaliti.\nAmbicije kluba jesu da u godini jubileja pokuša da na sportski, fer plej način pokuša da ostvari veće sportske rezultate od dosadašnjih. Protivnike u ostvarivanju sportskih ambicija kluba očekujemo samo na zelenom terenu, nikako van njega.\nSmatramo da pominjanje imena OFK Sinđelić u negativnom kontekstu nije u duhu sportskih i fer plej odnosa dva kluba, a pogotovo ako za takve tvrdnje ne postoje niti razlozi niti dokazi.\nTakođe smatramo i apostrofiramo da suđenje nikada nije bilo bolje nego u dosadašnjem toku prvenstva.\nOFK Sindjelic jedan je od najstarijih sportskih kolektiva naseg grada.\nSaopštenje je potpisao predsednik Radoslav Mihajlović.\nIz tabora niškog kluba ovim su stavili tačku na temu sumnje u njihovu regularnost i poštenje, a bolje od njihovih reči govoriće njihova dela u predstojećem toku prvenstva, gde se nadaju da će pokazati i dokazati da su klub za svačiji respekt i klub koji svojim rezultatima i posvećenim radom opravdava svoje stogodišnje postojanje.\nPojedini mediji su sredinom ove godine pisali i to da je Gašićev tim, koji je ubedljivo osvojio prvo mesto u Zoni „Zapad“ i obezbedio plasman u Srpsku ligu Istok, postao nerešiva enigma za sve rivale. U momentu kada je Gašić preuzeo Trajalce bili su pretposlednji na tabeli Prve rasinske okružne lige, a dovođenjem čak 11 pojačanja u prelaznom roku, od čega četvorice sa međunarodnim iskustvom, spekulisalo se da je „bacio rukavicu u lice“ finansijeru kruševačkog supeligaša Napretka Marku Miškoviću.\nSa 96 postignutih golova i prosekom od 3,2 gola po utakmici fudbaleri Trajala bili su najefikasnija ekipa u 10 liga prva četiri nivoa takmičenja u Srbiji!\nBratislav Gašić FK Trajal neregularnosti u fudbalu OFK Sinđelić Srpska liga Istok Vladan Gašić\nNajstariji klub u Nišu ipak nastavlja sa radom. Izabran novi predsednik kluba\nGasi se najstariji klub u Nišu?\nGašić poručio Momi i Aleksiću: Srećno, srećno, srećno!


EUSR u BiH organizovao diskusiju o potrebi za nastavkom reformi nakon izbora | Krajina.BA\nUred specijalnog predstavnika Evropske unije (EUSR) u BiH je 4. jula u Sarajevuorganizovao preliminarnu diskusiju o potrebi nastavka reformi nakon ovogodišnjih izbora. Diskusiji su prisustvovali predstavnici vodećih političkih stranaka, poslodavaca, sindikata i civilnog društva, te ekonomski stručnjaci. Svoj doprinos su dali i predstavnici MMF-a, Svjetske banke, IFC-a, EBRD-a i Evropske unije. Kroz diskusiju su utvrđena moguća područja koja će zahtijevati hitnu pažnju budućih vlada.\nStvaranje novih radnih mjesta, posebno za mlade i potreba zaustavljanja odliva mozgova iz BiH: Vodeća aktivnost u ovom pravcu mogla bi uključiti smanjenje poreskog opterećenja radnika, što bi takođe doprinijelo borbi protiv sive ekonomije. Treba aktivno raditi na politikama tržišta rada i direktnije uvezati obrazovni sistem sa potrebama poslodavaca.\n2.Vladavina prava i dobro upravljanje ključni su za svaki ekonomski prosperitet i biće od suštinske važnosti za postizanje daljeg napretka na putu EU integracija: Protiv široko rasprostranjene korupcije moguće je boriti se samo uz snažnije povjerenje u vladavinu prava, a novi sazivi vlada se trebaju podstaći da rade na preporukama koje proističu iz ekspertnih misija (peerreviews) i pododbora u okviru Sporazuma o stabilizaciji i pridruživanju.\nBolja učinkovitost javnog sektora, uključujući veću upotrebu digitalizacije u borbi protiv korupcije: Reforma javne uprave treba imati za cilj povećanu učinkovitost i profesionalizam, stvaranje izjednačenih uslova za privatni sektor i borbu protiv korupcije, uključujući veći stepen transparentnosti u javnim nabavkama. Kantoni i opštine trebaju biti sastavni dio ovih napora.\nRestrukturiranje i depolitizacija preduzeća u državnom vlasništvu: Potrebno je spriječiti politički uticaj na korištenje javnih resursa i stati u kraj političkom nepotizmu. Diskusija je ukazala na postojanje širokog suglasja o potrebi odvajanja preduzeća u državnom vlasništvu od kontrole političkih stranaka i interesa\nUnaprjeđenja poslovnog i zakonodavnog okruženja: Vlasti na svim nivoima će morati nastaviti sa aktivnostima na uspostavljanju i unaprjeđenju registracije kompanija na jednom mjestu (one-stop shop), kao i rješavanju pitanja glomaznog i neusklađenog regulatornog okruženja, na primjer po pitanju izdavanja građevinskih i drugih dozvola. Entitetske vlasti trebat će u najvećoj mogućoj mjeri uskladiti poslovno zakonodavstvo i započeti sa smanjenjem parafiskalih nameta.\nOsnaživanje jedinica lokalne samouprave: Nedavna Inicijativa za lokalne vlasti ukazala je na podršku i potrebu značajnih reformi operativnim sistemima u kantonima i opštinama. Postoji široko suglasje o potrebi poboljšane koordinacije i saradnje između različitih i unutar istih nivoa vlasti. U toku ovog procesa, sistem finansiranja lokalnih zajednica moraće se ponovo razmotriti.\nReforma zdravstva i dostupnost:Uprkos značajnim finansijskim resursima usmjerenim na sistem zdravstvene zaštite, neprihvatljiv broj građana i dalje je bez odgovarajućeg zdravstvenog osiguranja. Potrebno je značajno unaprijediti održivost, kvalitetu i izjednačavanje zdravstvenih usluga. Značajne uštede mogu se ostvariti kroz zajedničke nabavke lijekova i uspostavljanje planova zdravstvene mreže.\nInfrastrukturni razvoj i konkurentnost: Nove vlasti trebaju planirati postepeno povećanje kapitalne potrošnje i iskoristiti već dostupne finansijske resurse iz javnog i privatnog sektora. Posebnu pažnju treba posvetiti poboljšanju prometne i energetske infrastrukture kao i regionalnom povezivanju.\nRuralni i lokalni ekonomski razvoj: 60 posto stanovnika BiH još uvijek živi u ruralnim područjima, a lokalni resursi su pripravni za razvoj putem investicija u poljoprivredu, turizam i poboljšanu povezanost. Uopšteno govoreći, postoji potreba da se popravi ekonomska neujednačenost između urbanih i ruralnih sredina.\nJačanje socioekonomskog planiranja i koordinacije:Informisanje i planiranje su ključni za demokratski nadzor i postoji potreba za bližom koordinacijom i usklađivanjem ekonomskih politika u kontekstu priprema Programa ekonomskih reformi i njegovog predstavljanja Evropskoj uniji. Postoji potreba za unaprjeđenjem pouzdanosti i blagovremenosti statističkih podataka, pogotovo kada je riječ o javnim finansijama, državnim računima i tržištu rada.\nPrethodni članakKad ti Fahro oprosti Fikreta Abdića i “svinjetinu u piletini”\nNaredni članakPronađena beba koja je oteta u Hadžićima


Grčkoj odobren novi zajam\nBeta 25. maja 2016. 12:40\nMinistri finansija zemalja evrozone odobrili su rano jutros Grčkoj novu tranšu kredita od 10,3 milijardi evra i najavili mogućnost olakšavanja vraćanja ogromnog duga.\nDogovor, koji se smatra velikim korakom napred, postignut je posle 11 sati razgovora ministara 19 članica evrozone u Briselu.\n„Sada imamo globalni dogovor koji otvara put ka značajnoj isplati koja je veoma potrebna Grčkoj i važnim merama za olakšanje duga“, koje će biti postepeno primenjivane u fazama, izjavio je evropski komesar Pjer Moskovisi.\nDogovor, prema njegovim rečima, otvara put povratku poverenja koji je „od suštinske važnosti za trajni ekonomski oporavak u Grčkoj“.\nPrva isplata od 7,5 milijardi evra mogla bi da bude do sredine sledećeg meseca, a Grčka bi ostatak novca mogla da očekuje posle leta, navodi AP.\nPredsednik Evropskog saveta Donald Tusk je u poruci na tviteru rekao da sporazum predstavlja „snažnu poruku stabilnosti za Grčku, Evropu i globalnu ekonomiju“.\nGrčki parlament je u nedelju izglasao zakon o nizu mera koje zahtevaju medjunarodni kreditori, uključujući mehanizam automatske korekcije u slučaju budžetskog deficita, dodatne mere za ubrzavanje privatizacije, kao i povećanje indirektnih poreza.\nSledeći korak za kreditore biće rešenje za olakšavanje duga Grčke, koji uglavnom čine raniji zajmovi od država evrozone.\nPredvidja se da će dug Grčke ove godine dostići više od 333 milijardi evra, što je oko 180 odsto bruto domaćeg proizvoda.\nPredsednik Evrogrupe Jerun Dajselblum izjavio je da neće biti direktnog otpisivanja duga, ali da bi Grčka mogla da vraća dug na godišnjem nivou.\nPredstavnik Medjunarodnog monetarnog fonda pozdravio je dogovor, ali je rekao da će ta institucija tek odlučiti o svom učešću. Dajselblum je ranije isključio mogućnost nastavka sprovodjenja plana pomoći Grčkoj bez saglasnosti MMF-a.


Suga: Moguće vanredno stanje za region Tokio zbog Kovid-19\nTanjug 4. januara 2021. 08:45\nTOKIO – Japanski premijer Jošihide Suga najavio je danas da će vlada razmotriti proglašenje vanrednog stanja za ceo region Tokija, u kome broj novih slučajeva korone i dalje raste i opterećuje medicinski sistem zemlje, a što bi negativno uticalo na ekonomiju cele zemlje.\nJapan je 31. decembra zabeležio rekordnih 4.520 novih slučajeva, što je podstaklo glavni grad Tokio i tri susedne prefekture da zatraže hitnu reakciju nacionalne vlade, jer je oko polovina novih slučajeva u zemlji zabeležena u ovom regionu.\n„Čak i tokom trodnevnih novogodišnjih praznika, broj novih zaražavanja nije padao u širem području Tokija“, rekao je Suga na konferenciji za novinare povodom početka 2021.godine i naveo da vlada smatra da je potrebno da pošalje jaču poruku, u smislu da se uvedu oštrije mere.\nSuga je naglasio da mnogi novi slučajevi zaražavanja, koji su nepoznatog porekla, verovatno imaju veze sa radom restorana i da je najnoviji vladin zahtev da se restorani u oblasti Tokija zatvaraju u 20 časova umesto u 22 sata.\nIako se vlada u svojoj brobi sa pandemijom do sada oslanjala uglavnom na preporuke, a ne na rigidne mere zaključavanja koje se primenjuju drugde u svetu, Suga je rekao da će na sledećem zasedanju parlamenta biti predložen zakon kojim će se ograničenjima u vanrednom stanja dati obavezujući karakter, uključujući i kazne za nepoštovanje mera.\nPremijer nije rekao kada će vlada doneti odluku o tome, niti koja bi nova ograničenja mogla uslediti, ali odluka o vanrednom stanju značila bi preokret u politici japanske vlade, koja je do sada izbegavala drastičnije mere kako ne bi negativno uticala na ekonomsku aktivnost u državi, prenosi Rojters.\nIako su brojevi novih slučajeva u Japanu dosta manji u poređenju sa mnogim delovima Evrope i Amerike, vlada želi da ovakvim merama omogući da zemlja ovog leta bude domaćin Olimpijade u Tokiju, nakon što je zbog pandemije došlo do odlaganja Igara prošle godine.\nSuga je danas ponovio vladino obećanje da će biti domaćin Igara i rekao da je cilj da se počne sa vakcinacijom stanovništva do kraja februara.\nJapan je prošlog meseca saopštio da će privremeno zabraniti ulazak stranim državljanima koji nemaju prebivalište u zemlji nakon otkrivanja nove, vrlo zarazne mutacije koronavirusa.\nPošto je prošlog meseca treći talas infekcije pogodio Japan, vlada je stopirala popularni subvencionisani program domaćih putovanja na dve nedelje, do 11. januara, a Suga je rekao da bi nastavak programa „Idi na putovanje“ bilo teško nastaviti u vanrednom stanju.\nNeki ekonomisti u zemlji smatraju da bi jednomesečna obustava neprioritetne potrošnje na području regiona Tokio, smanjila bruto domaći proizvod za 27 milijardi dolara ili na godišnjem nivou za 0,5 odsto.\n„Pad BDP-a mogao bi da ostavi 147.000 ljudi bez posla“, smatra ekonomista Tošihiro Nagahama.\nJapanske akcije pale su prvog dana trgovanja u ovoj godini kao posledica najave mogućeg uvođenja vanrednog stanja, navodi agencija.


Bebac: Hitno vratite novac za treće dete – Radio Televizija Novi Pazar\nBebac: Hitno vratite novac za treće dete\nAugust 2, 2018 August 2, 2018 Nejla Habibovic 449 Views\nNovi Sad — Roditeljski portal Bebac ocenio je da je odluka Pokrajinske vlade o ukidanju novca za treće dete u Vojvodini, “bahat i neodgovoran potez”.\nPortal Bebac u pismu predsedniku Pokrajinske vlade Igoru Miroviću ocenjuje da je odluka Pokrajinske vlade “neopravdana”, a kao poseban problem su naveli činjenicu da će biti primenjivana retroaktivno, zbog čega će porodice koje imaju treće dete “vlada ostaviti bez 12.000 dinara, iako su to pravo stekli i već počeli da ga ostvaruju”.\n“Osim što ste porodice prevarili, doveli ste u pitanje i novac koji je godišnjim budžetom Vojvodine već bio rasporedjen za ove namene, što nameće pitanje – na šta će on biti utrošen”, piše u pismu Bebac.\nPortal navodi da opravdanje za ukidanje novčane pomoći u Vojvodini, u kojem stoji da će porodice sada na nivou cele države novim Zakonom dobijati 12.000 dinara, “ne stoji”.\n“Podsetićemo vas da neke porodice u Srbiji dobijaju pomoć sa više nivoa istovremeno – od republike, grada i gradske opštine, te je u tom smislu, izjadnačavanje sa ostalima takodje neopravdano”, apelovao je Bebac.\nPodsetili su i da Vojvodina već decenijama unazad beleži negativni prirodni priraštaj. “Vi svesno i bezobzirno ukidate i ono malo na šta su hrabre porodice koje su se odvažile da imaju više dece, stekle pravo. Stoga apelujemo da vratite porodicama i majkama u Vojvodini ono na imaju pravo — jer su nama deca na prvom mestu”, piše u pismu.\nRanije je istim povodom reagovala i Liga socijaldemokrata Vojvodine, koja je navela da novi Zakon o finansijskoj podršci porodici sa decom, navodi mogućnost u članu 11. da Pokrajina i lokalne samouprave, mogu “stvoriti uslove za ostvarivanje drugih prava, čak većih prava, ukoliko postoje opredeljena finansijska sredstva”.\n← Kolašinac: Želim među osam najboljih na EP\nKAKO UŠTEDETI 6.800 DINARA MESEČNO? →


Gde se dade leteći inspektor?\nGospodo urednici, gde se dade leteći inspektor?\nSve češće se lovački aktivisti sastaju radi utvrđivanja članarine za 2010. godinu i novog statuta Lovačkog saveza Srbije, gde na pauzama komentarišemo vaše pisanje i bar tu vam svi odaju priznanje. Meni, koji vas redovno pratim, a i ostalima sa kojima razgovaram, jasne su poruke sa nedeljnih strana Glasa koje ste posvetili lovcima, ali ostaje nedoumica šta bi sa "letećim inspektorom" Rodoljubom Stevanovićem.\nValjda neće i to da se zataška?\nUz novogodišnje čestitke,\nM. Jevtić, Beograd\nTeško je u Srbiji, u ovom trenutku, poštovani čitaoci, sa sigurnošću odgovoriti na ovo pitanje jer ministar policije još nije s nama kontaktirao povodom fotografije njegovog policajca sa, u lovokrađi, ubijenim jelenom.\nNa mnoga pitanja od LSS nismo dobili odgovore, jer tamo se na nezakonit način priprema usvajanje novog statuta. Priča o "našem" srndaću, svetskom prvaku, utihnula je, a Miloš Beuković, predsednik vojvođanskih lovaca, verovatno ne smatra za potrebno da odgovori na naše pitanje, jer oni su odavno "zasebni". Tužilaštvo još ništa ne preduzima godinu i po po otkrivanju velike pljačke lovačkog novca.\nUz sve ovo i još hiljadu drugih sramnih primera teško je garantovati bilo šta no, ipak, verujemo da ćemo u drugoj polovini januara od direktora generalnog inspektorata Ministarstva za poljoprivredu, vodoprivredu i šumarstvo dobiti informaciju da su lovce oslobodili inspektora Stevanovića.\nVerujemo i da ćemo u februaru objaviti reportažu o volu na ražnju kojim će, kako su najavili, nekoliko lovačkih udruženja iz Šumadije združeno proslaviti ovu vest.\nDo tada uživajte u lepoti zimskih lovova, pripremajte se za učešće u promenama bez kojih zimskog lova 2011. neće ni biti i čitajte, sada se to definitivno može reći, vaš Glas javnosti.\nGlas javnosti (20.12.2009)\nNatura Online (22.12.2009)


Duvanski dim skraćuje dečji san – Super beba\nPušenje, dakle, ne utiče samo na smanjenu težine novorođene bebe, već se veoma negativno odražava i na ritam spavanja. Rezultat jedne studije pokazao je da novorođene bebe majki koje puše, spavaju i do dva sata kraće. Ta promena ritma spavanja kasnije bi mogla da naškodi razvoju deteta, objašnjava Frederik Telic sa Pikardi – Žil Vern Univerziteta u stručnom magazinu Sleep.\nIako se mozak odojčadi posle mesec dana može jako brzo prilagoditi na nove uslove životne sredine, naučnici su utvrdili da promene ritma spavanja mogu duže da potraju. Od ove studije očekuje se da omogući bolje modele predviđanja i lečenja kako bi nedostaci kod dece čije majke puše mogli efikasnije da se otklone.


Narodna biblioteka Uzice - sta ima novo\nNagrađujemo čitaoce onlajn kursevima obrade teksta\ni engleskog jezika\nSvetski dan knjige i autorskih prava se bliži, a naša kuća u saradnji sa LINK grupom za vas ima sjajnu vest. BusinessAcademy, kao članica edukativnih ustanova u okviru LINK grupacije, ove godine vam pruža priliku da usavršite svoj engleski ili savladate veštinu obrade teksta, pomoću kojih ćete napredovati kako na ličnom, tako i na profesionalnom planu.\nUkoliko želite da dobijete jedan od ponuđenih besplatnih kurseva (engleski jezik / obrada teksta MS Word), potrebno je da 23. aprila u periodu od 13 do 14 sati pozovete broj Narodne biblioteke Užice 031/514-578.\nPrva tri čitaoca koja se jave dobiće mogućnost da potpuno besplatno pohađaju kurs po želјi.\nUkoliko budete jedan od dobitnika, dobićete poklon-kod, pomoću kojeg ostvarujete pravo nabesplatan onlajn kurs. Nakon što dobijeni kod unesete u formu koja se nalazi na dnu strane, dobićete na mejl sva potrebna uputstva za pohađanje kursa.


Radio Tivat | Reaktivna misija UNESCO-a i ICOMOS-a sljedeće sedmice u Kotoru\n23 окт Reaktivna misija UNESCO-a i ICOMOS-a sljedeće sedmice u Kotoru\nPosted at 13:09h in Društvo\tby\tNela\nCrna Gora će sljedeće sedmice ugostiti zajedničku Reaktivnu monitoring misiju UNESCO – Centra za svjetsku baštinu i ICOMOS-a, koja čiji je cilj analiza dosadašnje implementacije preporuka Komiteta za svjetsku baštinu , potvrđeno je Radiju Tivat iz Nacionalne kancelarije za saradnju sa Komitetom UNESCO.\n“Naredne sedmice u Crnoj Gori boraviće predstavnici UNESCO – Centra za svjetsku baštinu i ICOMOS, koji će tom prilikom imati susrete sa svim zainteresovanim stranama- donosiocima odluka, stručnjacima zaštite, kao i predstavnicima relevantnih organizacija civilnog društva. Posjeta podrazumijeva i obilazak zaštićenog Prirodnog i kulturno-istorijskog područja Kotora. Cilj Reaktivne monitoring misije je da napravi pregled ukupnog stanja očuvanosti dobra, kao i da procijeni napredak u ispunjavanju Odluke sa zasijedanja Komiteta UNESCO u Bahreinu, kao i prethodnih odluka Komiteta i preporuka prethodnih misija”- rekla je za naš radio sekretarka Nacionalne komisije za saradnju sa Komitetom UNESCO, MIlica Nikolić.\nPredstavnici UNESCO-a i ICOMOS-a razgovaraće sa predstavnicima nadležnih ministarstava i drugih relevantnih državnih ustanova, predstavnicima Opštine Kotor i lokalnih institucija, kao i organizacija civilnog društva.\n“Misija treba da pripremi Izvještaj koji će Komitetu za svjetsku baštinu dati određene preporuke, koje će biti razmatrane na njegovom 43. zasijedanju, 2019. godine”- objasnila je Nikolićeva.


Certifikat TUV i dokument ABE - GumeLider.com.hr\nInformacije o TUV certifikatu i ABE dokumentu\nTÜV : U nekim zemljama, za ugradnju ili montažu nekog dijela na vozilo potrebno je da imate TUV certifikat (npr: Njemačka, Luksemburg, Belgija, itd.). Kad opremite vozilo, trebate otići u jedan od centara za certificiranje TUV koji će odobriti obavljene promjene.\nABE : Radi se o odobrenju u Njemačkoj za vozila ili za dijelove vozila. Ako posjedujete ABE dokument, vozilo se smije voziti bez da ga morate odvesti u centar za TUV certifikate.\nCertifikat TUV i dokument ABE su u pravilu dokazi kvalitete.\nAko tražite TUV ili ABE certifikat za svoje nove naplatke, možete pogledati donji popis :


HITNO! POSAO Medicinski Palilula - 146 aktuelnih poslova - Oglasi za posao Jooble\nPosao Medicinski Palilula\n...podesan način podržavati i u toku daljeg rada. Za uspešan rad potrebno je da ste završili jedan od sledećih fakulteta: farmaceutski, medicinski ili stomatološki. Radno mesto je materijalno obezbeđeno odgovarajuće visokim zahtevima. Vi se dobro uklapate u naš tim, ako ste...\n...Gerontološki centar Agape raspisuje konkurs za medicinsku sestru-tehničara. Uslovi rad i ostali uslovi: Obavezno radno iskustvo od minimum 6 meseci Rad u turnusima 12 sati - 12 sati - 48 slobodno Probni rad 3 dana Prijava Topli obrok Redovna...\nradnica u proizvodnji Palilula\nrad u proizvodnji Palilula\npreko interneta Palilula


Pomoć Srbije povratničkim opštinama u BiH – za Drvar više od pola miliona evra - 20.03.2021, Sputnik Srbija\nPomoć Srbije povratničkim opštinama u BiH – za Drvar više od pola miliona evra\nMinistar spoljnih poslova Srbije Nikola Selaković rekao je nakon sastanka u Drvaru sa predstavnicima srpskih povratničkih opština u Federaciji BiH, da će... 20.03.2021, Sputnik Srbija\nanalize i mišljenja, drvar, bih, srbija\n© Amel EmricDrvar\nMinistar spoljnih poslova Srbije Nikola Selaković rekao je nakon sastanka u Drvaru sa predstavnicima srpskih povratničkih opština u Federaciji BiH, da će opština Drvar od države Srbije dobiti pomoć od 530.000 evra. Kako je naveo, novac je namenjen za budžetsku konsolidaciju.\nNačelnica opštine Drvar Dušica Runić za Sputnjik kaže da je zahvaljujući sredstvima vlade Republike Srbije i u prethodnom periodu puno toga urađeno u Drvaru, najvećoj povratničkoj opštini u Federaciji BiH.\nPomoć Srbije povratničkim opštinama\n„Konkretna pomoć Srbije datira od 2017. godine. U prvom redu radili smo asfaltiranje određenih saobraćajnica i elektrifikaciju određenih mesnih zajednica na području opštine. Od 2019. godine, od sredstava koja smo dobili kada je predsednik Vučić bio u Drvaru, osposobili smo i obnovili deo poslovne zone Mlin i napravili neke preduslove za razvoj i privlačenje investitora. Dakle, uradili smo infrastrukturu u toj preduzetničkoj zoni, priključili struju, postavili rasvetu, asfaltirali pristupni put i u toj zoni otvoren je poslovni pogon „Jumka“ iz Vranja u kojem je zaposleno oko stotinak žena iz povratničkih porodica, što je za ovu opštinu izuzetno značajno“, navodi Runić.\nNajveći problem opštine Drvar u ovom trenutku je stabilnost, kaže naša sagovornica, odnosno konsolidacija budžeta.\n„Imamo veliki broj obaveza, ali male prihode s obzirom na malu privrednu aktivnost, pa je pomoć Srbije veoma značajna. U prošloj godini, godini kovida, Srbija je uložila značajna sredstva u iznosu od 240 000 evra u rekonstrukciju i opremanje hitne službe Doma zdravlja Drvar, pa ta služba sada fukcioniše potpuno opremljena i to umnogome olakšava našim zdravstvenim radnicima da se bore sa pandemijom koja nas je sve zadesila. Podsetila bih da smo pre četiri godine bili u situaciji da nemamo čime da prevezemo bolesnike od mesta nesreće do Doma zdravlja, pa su Srbija i Republika Srpska donirali Domu zdravlja dva vozila za službu Hitne pomoći i jedno patronažno vozilo“, napominje Dušica Runić.\nNačelnica opštine Drvar ističe da im je pomoć potrebna jer sa tekućim budžetom ova opština ne može da se razvija.\n„Konsolidacija budžeta je jedno privremeno rešenje, ali ćemo se u narednom periodu svakako baviti, nadam se opet uz podršku Srbije, kreiranjem aktivnosti koje će povećati prihodovnu stranu budžeta. Znači, radićemo na osnaživanju lokalnih preduzeća koja su direktno naslonjena na budžet opštine. Recimo, opština Drvar u stopostotnom iznosu finansira dečiji vrtić, za koji nam je jako važno da ostane otvoren. Tu će nam Vlada Srbije pomoći i mislim da smo sada obezbedili sredstva za funkcionisanje ovog vrtića za narednih godinu dana“, objašnjava Runić.\nNa pitanje da li se Srbi vraćaju u Drvar, naša sagovornica kaže da poslednjih godina, nažalost, nema intenzivnog povratka.\n„Najveći proces povratka bio je u periodu od 1999. do 2003. godine. Sada se vraćaju uglavnom ljudi koji su penziju ostvarili negde drugo, pa žele da ovde, u čistoj i zdravoj sredini u toj penziji uživaju“, navodi načelnica opštine Drvar.\nU okviru dvodnevne posete Bosni i Hercegovini, ministar spoljnih poslova Srbije Nikola Selaković sastao se i sa članovima Predsednistva BiH, Miloradom Dodikom, Željkom Komšićem i Šefikom Džaferovićem.